text:
Dintlha Tsa go Ithuta
Itseele dintlha tseno mme o di dirise le buka ya Totatota Baebele e Ruta Eng? fa o ithuta Baebele? Sekaseka se o se dumelang, se Baebele e se rutang mme o ithute go tlhalosa mabaka a dilo tse o di dumelang.
KGAOLO 1
Boammaaruri ke Bofe ka Modimo? (Karolo 1)
O ne o ka araba jang fa mongwe a ne a ka re “Modimo o otlhaya batho ka go dira gore ba boge”?
KGAOLO 1
Boammaaruri ke Bofe ka Modimo?—Karolo 2
A ruri go a kgonega go nna tsala ya Modimo?
KGAOLO 2
Baebele—Buka e e Tswang Kwa Modimong (Karolo 2)
Go na le sengwe mo baebeleng se se tlhomamisetsang batho gore ke buka e e tswang kwa Modimong.
KGAOLO 3
Boikaelelo Jwa Modimo ke Eng ka Lefatshe? (Karolo 2)
Ke eng lefatshe e se paradaise gone jaanong?
KGAOLO 3
Boikaelelo Jwa Modimo ke Eng ka Lefatshe?—(Karolo 3)
A Modimo o lebeletse gore batho ba rarabolole mathata a lefatshe?
KGAOLO 4
Jesu Keresete ke Mang? (Karolo 1)
O ka araba jang fa mongwe a re Jesu e ne e le motho yo o molemo fela?
KGAOLO 4
Jesu Keresete ke Mang? (Karolo 2)
O ka araba jang mongwe yo o reng Jesu o lekana le Modimo?
KGAOLO 4
Jesu Keresete ke Mang? (Karolo 3)
O ne a bontsha jang gore o na le maatla mme a dira jalo ka bonolo?
KGAOLO 5
Thekololo—Mpho ya Modimo e e Botlhokwatlhokwa (Karolo 1)
A re ka kgona go bolokiwa ka ntlha ya go bo re direla Modimo?
KGAOLO 5
Thekololo—Mpho e tlhwatlhwakgolo e e tswang kwa Modimong (Karolo 2)
Motho a le mongwe yo o sa bolong go swa dingwaga di le dintsi tse di fetileng o ka re thusa ka eng gompieno?
KGAOLO 6
Baswi ba Kae? (Karolo 1)
A ba tshela kwa lefelong lengwe? A ba fisiwa kwa diheleng?
KGAOLO 6
Baswi ba Kae? (Karolo 2)
A loso ke karolo ya botshelo?
KGAOLO 7
Tsholofelo ya Mmatota ka Batho ba ba Tlhokafetseng (Karolo 1)
A fa o hutsafetse go raya gore ga o dumele mo tsogong?
KGAOLO 7
Tsholofelo ya Mmatota ka Batho ba ba Tlhokafetseng (Karolo 2)
O ka araba jang motho yo o sa dumeleng gore baswi ba tla tsosiwa?
KGAOLO 8
Bogosi Jwa Modimo ke Eng? (Karolo 1)
Goreng Modimo a tlhophile batho go busa e le dikgosi kwa legodimong mme a na le baengele ba bantsintsi ba ba ikanyegang?
KGAOLO 8
Bogosi Jwa Modimo ke Eng? (Karolo 2)
Bo setse bo fitlheletse eng? Bo tla dira eng mo isagweng?
KGAOLO 9
A re Tshela mo “Metlheng ya Bofelo”? (Karolo 1)
Bangwe ba re go thata go dumela gore re tshela mo metlheng ya bofelo. Ke mabaka afe a a go tlhomamisetsang gore re tshela mo bokhutlong jwa lefatshe leno?
KGAOLO 9
A re Tshela mo “Metlheng ya Bofelo”? (Karolo 2)
Tota Baebele e bua dilo dingwe tse di itumedisang ka metlha ya bofelo.
KGAOLO 10
Dibopiwa Tsa Moya—Kafa di re Amang ka Gone (Karolo 1)
A go na le baengele? A go na le baengele ba ba sa siamang? Dirisa kaedi eno go bona dikarabo.
KGAOLO 10
Dibopiwa Tsa Moya—Kafa di re Amang ka Gone (Karolo 2)
A go na le sengwe se se phoso fa motho a leka go ikgolaganya le batho ba ba suleng?
KGAOLO 11
Goreng Modimo a Letleletse Gore Batho ba Boge? (Karolo 1)
Fa e le gore Modimo ke ene Mothatayotlhe, a ga se ene a re bakelang dilo tse di bosula tse di re diragalelang?
KGAOLO 11
Goreng Modimo a Letleletse Gore Batho ba Boge? (Karolo 2)
Baebele e araba potso eno e thata ka tsela e e utlwalang sentle e bile e kgotsofatsa.
KGAOLO 12
Go Tshela ka Tsela e e Itumedisang Modimo (Karolo 1)
A o ka kgona go nna tsala ya Modimo? Sekaseka se o se dumelang le gore ka ntlha yang mme o sekaseke se Baebele e se rutang.
KGAOLO 12
Go Tshela ka Tsela e e Itumedisang Modimo (Karolo 2)
A re ka itumedisa Modimo le fa Satane a re tlhasela?
KGAOLO 12
Go Tshela ka Tsela e e Itumedisang Modimo (Karolo 3)
O tlhoka go tsaya matsapa go tshela ka melaometheo ya Modimo. A go botlhokwa?
KGAOLO 16
Ema o Nitame mo Kobamelong ya Boammaaruri (Karolo 2)
O ka dirisa botlhale jang go tlhalosa se o se dumelang mme o sa nyatse se ba bangwe ba se dumelang?
KGAOLO 17
Atamela Modimo ka Thapelo (Karolo 1)
O ka nna jang tsala ya Modimo? O ka itse jang gore o reetsa dithapelo tsa gago?


c: text/html

text:
SETLHOGO SA KA FA NTLE | KAFA MODIMO A LEBANG GO GOGA MOTSOKO KA GONE
Modimo o Leba Jang go Goga Motsoko?
Naoko, yo o umakilweng mo setlhogong se se fetileng, o bua jaana malebana le go fenya ga gagwe go goga motsoko: “Ke kgonne go fetola botshelo jwa me ka ntlha ya go bo ke ile ka ithuta boammaaruri ka dinonofo tsa Modimo le ka maikaelelo a gagwe. Se a ithutileng sone se fitlhelwa mo Baebeleng. Le fa Baebele e sa bue sepe ka motsoko, e re thusa go itse kafa Modimo a ikutlwang ka gone ka go goga motsoko. * Mo go ba le bantsi, kitso eo e ba tlhotlheleditse go emelana kgotsa go tlogela mokgwa oo. (2 Timotheo 3:16, 17) Mma re sekasekeng ditlamorago tse tharo tse di kotsi tse di itsegeng tsa go goga motsoko mme re bone se Baebele e se buang ka tsone.
GO GOGA MOTSOKO GO A TSHWAKGOLA
Motsoko o na le sengwe sa diritibatsi tse di tshwakgolang thata e bong—nikotine. O dira gore motho a nne matlhagatlhaga, gape o ka mo okobatsa. Go goga motsoko go dira gore nikotine e ye kwa bobokong kgapetsakgapetsa ka bonako. E re ka nako nngwe le nngwe fa motho a goga, o goga nikotine, go lekanyediwa gore fa motho a goga pakete yotlhe ya motsoko ka letsatsi, go tshwana le fa a goga nikotine makgetlho a ka nna 200 ka letsatsi, e leng selekanyo se se kwa godimo go gaisa diritibatsi tsotlhe. Go goga nikotine ka tsela eo, go dira gore e nne seokobatsi se se tshwakgolang ka tsela e e sa tshwaneng le tse dingwe. Fa motho a setse a e tlwaetse, o ikutlwa e kete o a lwala fa a sa e goge.
‘Lo batlhanka ba gagwe ka gonne lo a mo ikobela.’—Baroma 6:16
A ruri o ka ikobela Modimo fa e le gore o tshwakgotswe ke motsoko?
Baebele e re thusa go leba dilo ka tsela e e siameng fa e re: “A ga lo itse gore fa lo nna lo ikisa mo go ofe fela jaaka batlhanka gore lo mo utlwe, lo batlhanka ba gagwe ka gonne lo a mo utlwa?” (Baroma 6:16) Fa tsela e motho a akanyang ka yone le e a dirang dilo ka yone e laolwa thata ke keletso ya gagwe ya motsoko, go ise go ye kae o nna lekgoba la mokgwa ono o o senyang. Le fa go ntse jalo, Modimo yo leina la gagwe e leng Jehofa, o batla gore re gololesege, e seng fela mo dilong tse di senyang mebele ya rona mme gape le mo go tse di senyang moya wa rona, e leng tshekamelo e e laolang ditlhaloganyo tsa rona. (Pesalema 83:18; 2 Bakorintha 7:1) Ka jalo, fa motho a ntse a gola a anaanela le go tlotla Jehofa, o lemoga gore o tshwanetse go naya Jehofa se se molemolemo, le gore ga a ka ke a naya Modimo se se molemolemo fa a sa ntse a tshwakgotswe ke mokgwa ono o o kotsi. Go lemoga seo go mo thusa gore a nne le bokgoni jwa go gana keletso eno e e utlwisang botlhoko.
Olaf yo o nnang kwa Jeremane, yo o tshwakgotsweng ke sekerete dingwaga di le 16, o ne a kgona go fenya bothata jono jo bo simolotseng fa a le dingwaga di le 12. O ne a akanya gore ga go kitla go nna kotsi go goga sekerete. Mme fa dingwaga di ntse di ya o ne a palelwa ke go laola mokgwa oo o o neng o mo tshwakgotse. A re: “Nako nngwe fa ke ne ke feletswe ke disekerete, ke ne ka betwa ke pelo mo e leng gore ke ne ka phutha ditompi tsotlhe tsa disekerete tse di mo ashtray, ke bo ke ntsha motsoko o o saletseng mo ditomping tseo ke bo ke dira sekerete ka pampiri ya lekwalodikgang. Ke a bona gore seo se ne se tlhabisa ditlhong.” O kgonne jang go tlogela mokgwa ono o o senyang wa go goga motsoko. A re: “Selo sa botlhokwa e ne e le go eletsa go itumedisa Jehofa. Tsela e Jehofa a ratang batho ka yone le tsholofelo e a e nayang batho, e ne ya nnaya maatla a go tlogela mokgwa ono gotlhelele.”
GO GOGA MOTSOKO GO SENYA MMELE
Buka ya The Tobacco Atlas ya re: “Baitsesaense ba lemogile gore . . . go goga disekerete go senya mo e ka nnang serwe sengwe le sengwe mo mmeleng e bile go oketsa ditshono tsa go tshwarwa ke bolwetse le go swa. Go a itsege gore go goga motsoko go baka malwetse a a sa tshelanweng a a jaaka kankere, bolwetse jwa pelo le malwetse a makgwafo. Mme go ya ka Mokgatlho wa Lefatshe Lotlhe wa Boitekanelo, gape go goga motsoko ke lebaka le legolo le le dirang gore batho ba bolawe ke malwetse a a tshelanwang a a jaaka thiibi.
“O rate Jehofa Modimo wa gago ka pelo yotlhe ya gago le ka moya otlhe wa gago le ka mogopolo otlhe wa gago.”—Mathaio 22:37
A o bontsha lorato le go tlotla Modimo fa o sotla mmele o a go neileng one fa o nna le mokgwa o o o senyang?
Jehofa Modimo mo Lefokong la gagwe e leng Baebele, o re ruta go leba botshelo jwa rona, mebele ya rona le bokgoni jwa rona ka tsela e e siameng. Morwaawe e bong Jesu o ne a bua ka seno fa a ne a re: “O rate Jehofa Modimo wa gago ka pelo yotlhe ya gago le ka moya otlhe wa gago le ka mogopolo otlhe wa gago.” (Mathaio 22:37) Ga go pelaelo gore Modimo o batla gore re dirise matshelo a rona le mebele ya rona ka tsela e e siameng le gore re e tlotle. Fa re ntse re ithuta ka ga Jehofa le ditsholofetso tsa gagwe, re simolola go rata le go anaanela thata se a re diretseng sone. Mme seno se re tlhotlheletsa gore re tile sepe fela se se ka leswefatsang mebele ya rona.
Ngaka nngwe e e bidiwang Jayavanth, wa kwa India, o ne a goga motsoko dingwaga di le 38. O ne a re: “Ke ithutile ka dikotsi tsa go goga motsoko mo dibukeng tsa kalafi. Ke ne ke itse gore go kotsi, mme ke ne ke gakolola balwetse gore ba tlogele mokgwa oo. Mme nna ke ne ke palelwa ke go o tlogela, le fa ke lekile makgetlo a le matlhano kgotsa a le marataro.” Ke eng kgabagare se se mo thusitseng gore a tlogele mokgwa oo? O tlhalosa jaana: “Ke tlogetse go goga motsoko ka ntlha ya go ithuta Baebele. Go batla go itumedisa Jehofa go ne ga ntlhotlheletsa gore ke tlogele mokgwa ono ka gangwe fela.”
GO GOGA GO TSENYA BA BANGWE MO KOTSING
Mosi o o hemelwang kwa ntle le o o tswang mo sekereteng se se kuang mosi o botlhole.
“O rate moagelani wa gago jaaka o ithata.”—Mathaio 22:39
A ruri o rata moagelani wa gago le lelapa la gago fa o ba baya mo kotsing ya go hema mosi wa motsoko?
Go hema mosi o o ntseng jalo go ka dira gore motho a nne le kankere le malwetse a mangwe, mme ngwaga le ngwaga o bolaya batho ba le 600 000 ba ba sa gogeng segolobogolo basadi le bana. Pego ya Mokgatlho wa Lefatshe Lotlhe wa Boitekanelo e tlhagisa jaana: “Ga go na motho yo o sireletsegileng fa a hema mosi wa sekerete, le fa a sa goge.”
Go ya ka Jesu, go rata moagelani—ba malapa, ditsala le batho ba re tshelang le bone, ga go fete go rata Modimo. O ne a re: “O rate moagelani wa gago jaaka o ithata.” (Mathaio 22:39) Fa re nna re dira mokgwa o o tsenyang ba ba atamalaneng le rona mo kotsing, re a bo re sa ba bontshe lorato lwa boagelani. Lorato lwa mmatota lo re tlhotlheletsa go latela kgakololo eno ya Baebele: “A mongwe le mongwe a nne a batle, e seng molemo wa gagwe, fa e se wa motho yo mongwe.”—1 Bakorintha 10:24.
Armen yo o nnang kwa Armenia o gakologelwa jaana: “Ka gonne o ne o ba ama ka tsela e e sa siama, ba lelapa la me ba ne ba nkopa gore ke kgaotse go goga motsoko. Mme ke ne ke sa batle go dumela gore o ba ama ka tsela e e sa siamang.” O tlhalosa jaana ka sengwe se se fetotseng tsela e a lebang dilo ka yone: “Kitso ya me ya Baebele le lorato lo ke ratang Jehofa ka lone di nthusitse gore ke tlogele go goga le gore ke dumele gore o ne o le kotsi mo go nna le mo bathong ba ke tshelang le bone.”
GO GOGA MOTSOKO GO TLA FEDISEDIWA RURI!
Go itse Baebele go ile ga thusa Olaf, Jayavanth le Armen gore ba tswe mo bokgobeng jwa mokgwa ono o o neng o ba gobatsa e bile o gobatsa le batho ba bangwe. Go atlega ga bone ga go a itiragalela fela ka gonne ba itse gore go goga motsoko go kotsi mme ba ne ba atlega ka gonne ba ne ba simolola go rata Jehofa e bile ba batla go mo itumedisa. Seabe se se botlhokwatlhokwa sa lorato se gatelelwa mo go 1 Johane 5:3, e e reng: “Seno ke se lorato lwa Modimo lo se kayang, gore re boloke ditaelo tsa gagwe; mme ditaelo tsa gagwe ga di imele.” Ke boammaaruri gore go latela melaometheo ya Baebele ga se ka metlha go tla nnang motlhofo, mme fa motho a tlhotlhelediwa ke go rata Modimo thata, go mo ikobela ga go kitla go nna mokgweleo.
Gone jaanong Jehofa Modimo o thusa batho ba le dimilionemilione gore ba tlogele kgotsa ba kgaotse go nna makgoba a motsoko, a dirisa letsholo la go ruta mo lefatsheng lotlhe. (1 Timotheo 2:3, 4) Go ise go ye kae, Jehofa o tla fedisa tsamaiso ya dikgwebo e e bogagapa e e dirang gore dimilionemilione tsa batho e nne makgoba a go goga motsoko, a dirisa Bogosi jwa gagwe—puso e e kwa legodimong e e laolwang ke Morwaawe e bong Jesu Keresete. O tla fedisa leroborobo leno la go goga motsoko ka bosakhutleng a bo a dira gore batho ba ba kutlo ba itekanele mo tlhaloganyong le mo mmeleng.—Isaia 33:24; Tshenolo 19:11, 15.
Fa e le gore o kgaratlhela go tlogela go goga motsoko, o se ka wa latlhela seditse. Fa o ithuta go rata Jehofa le go anaanela tsela e a lebang go goga motsoko ka yone, le wena o ka tlhotlheletsega gore o atlege. Basupi ba ga Jehofa ba tla itumelela go go naya thuso e e mosola, ba go thusa go ithuta le go dirisa melaometheo ya Baebele. Fa e le gore o batla gore Jehofa a go thuse gore o se ke wa tshwakgolwa ke motsoko, tlhomamisega gore o tla go naya maatla le nonofo e o e tlhokang.—Bafilipi 4:13.
^ ser. 3 Fano go goga motsoko go kaya go goga mosi o o tswang ka tlhamalalo mo disekereteng, di-cigar kgotsa dipeipi. Le fa go ntse jalo, melaometheo e go tlotliwang ka yone fano e kaya gape le go tlhafuna motsoko, seneife, sekerete se se dirisiwang ka motlakase se se nang le nikotine le dilo tse dingwe tse di jaaka tseno.

robotstxt: allowed

filter: keep


text:
SETLHOGO SA KA FA NTLE | A RE TLHOKA MODIMO?
Lebaka La go Bo re Tlhoka Modimo
Dingaka tsa tlhaloganyo di re bolelela gore batho ba tlhoka Modimo gore ba itumele tota. Re bona seno ka go bo batho ba batla go dira sengwe se se mosola, go fitlhelela mokgele o o rileng kgotsa go direla mongwe yo o nang le maatla go ba feta. Go kgotsofatsa keletso eo, bangwe ba dirisa nako ya bone ya boiketlo mo dilong tsa tlholego, mo bokgoning jwa go dira dilo tse di rileng, mo mminong jalo le jalo. Le fa go ntse jalo, bontsi ga bo bone kgotsofalo ya mmatota ka go dira dilo tse di ntseng jalo.
Modimo o batla gore batho ba itumele gone jaanong le ka bosakhutleng
Lebaka la go bo batho ba tsholwa ba na le keletso ya dilo tsa semoya ga le gakgamatse batho ba ba balang Baebele. Dikgaolo tsa ntlha tsa Genesise di bontsha gore fa Modimo a sena go bopa banyalani ba ntlha, o ne a bua le bone ka metlha, a dira gore ba nne le kamano le ene. (Genesise 3:8-10) Modimo ga a bopa batho gore ba itaole; ba tlhoka go nna le kamano le Modiri wa bone. Baebele e bua ka keletso eno gangwe le gape.
Ka sekai, Jesu o ne a re: “Go itumela ba ba tshwenyegang ka se ba se tlhokang semoyeng.” (Mathaio 5:3) Go ya ka mafoko ao, re ka swetsa ka gore selo sa botlhokwa se se dirang gore re itumele le go kgotsofala mo botshelong ke go batla go itse Modimo. Re ka dira seo jang? Jesu o ne a araba seo fa a ne a re: “Motho o tshwanetse go tshela, e seng ka senkgwe se le sosi, fa e se ka lefoko lengwe le lengwe le le tswang ka molomo wa ga Jehofa.” (Mathaio 4:4) Mafoko a Modimo, kgotsa dikakanyo le ditaelo tsa gagwe tse di fitlhelwang mo Baebeleng, di dira jang gore re kgone go tshela botshelo jo bo itumetseng le jo bo kgotsofatsang? Mma re sekaseke ditsela tse tharo tsa botlhokwa.
Re Tlhoka Kaelo e e Siameng
Gompieno, go na le baitse le bomankge ba le bantsi ba ba ikemiseditseng go naya batho kgakololo malebana le dikamano tsa bone, lorato, botshelo jwa lelapa, go rarabolola dikgotlhang, boitumelo tota le e leng ka bokao jwa botshelo. Mme tota ke mang yo o tshwanelegang go gaisa Modiri wa rona e bong Jehofa Modimo, yo o ka re nayang kaelo e e utlwalang le e e tekatekano mo dilong tseno tsotlhe?
Ka sekai: Fa o reka sedirisiwa se sesha, se se jaaka khamera kgotsa khomputara, o lebeletse gore e nne le bukana e e tla go tlhalosetsang gore o ka dira jang gore o solegelwe molemo ke sedirisiwa seo le gore o se kgotsofalele. Baebele e ka tshwantshiwa le bukana eo e e bontshang gore sedirisiwa se bereka jang. Ke buka e e ka re thusang mo botshelong, e Modimo, yo e leng modiri, a re e neileng gore re e dirise. Buka eo e tlhalosa se re tshwanetseng go se dira gore re kgotsofale.
Fela jaaka dibukana tse di tlhalosang kafa didirisiwa di tshwanetseng go dirisiwa ka teng, Baebele le yone e tlhagisa batho ka dilo tse di ka senyang botshelo jwa bone. Dikgakololo tse batho ba bangwe ba di neelang di ka utlwala di kgatlha e bile go lebega di le motlhofo go di latela, mme a ga go botlhale go akanya gore re tla solegelwa molemo thata e bile re ka tila mathata fa re latela dikaelo tsa Modiri wa rona?
Le fa Jehofa Modimo a re naya dikaelo le ditaelo, ga a re patelele go di amogela. Go na le moo, e re ka a re rata e bile a batla go re thusa, o ikuela jaana ka lorato mo go rona: “Nna Jehofa, ke Modimo wa gago, Yo ke go rutang gore o solegelwe molemo, Yo ke dirang gore o gate mo tseleng e o tshwanetseng wa tsamaya mo go yone. Fa fela o ne o ka tlhwaela ditaolo tsa me tsebe! Foo kagiso ya gago e ne e tla nna fela jaaka noka, le tshiamo ya gago jaaka makhubu a lewatle.” (Isaia 48:17, 18) Ka bokhutshwane, fa re reetsa kaelo ya Modimo, botshelo bo tla re tsamaela sentle. Ka mafoko a mangwe, fa re batla go tshela sentle le go itumela, re tlhoka Modimo.
Re Tlhoka Tharabololo ya Mathata a Botshelo
Batho ba bangwe ba akanya gore ga ba tlhoke Modimo ka gonne go na le dilo tse dintsi tse ba sa di tlhaloganyeng tse di thulanang le go dumela mo Modimong yo o lorato. Ka sekai, ba ka ipotsa jaana: ‘Ke ka ntlha yang fa batho ba ba siameng ba boga?’ ‘Ke eng fa masea mangwe a a se nang molato a tsholwa e le digole?’ ‘Ke eng fa go se na tshiamiso jaana mo botshelong?’ Ke dipotso tse di botlhokwa tota mme go bona dikarabo tse di kgotsofatsang go ka ama botshelo jwa rona thata. Mme go na le gore re itlhaganelele go pega Modimo molato ka ntlha ya mathata a a ntseng jalo, mma re bone gore Lefoko la gagwe, e leng Baebele le ka re thusa jang mo kgannyeng eno.
Mo kgaolong ya boraro ya Genesise, re bala ka pego ya fa Satane, yo o neng a itira noga, a ileng a raela banyalani ba ntlha gore ba se ka ba utlwa taelo ya ga Jehofa Modimo ya gore ba se ka ba ja mo setlhareng sa kitso ya molemo le bosula. Satane o ne a raya Efa a re: “Ruri ga lo kitla lo swa. Gonne Modimo o a itse gore mo go lone letsatsi le lo jang mo go sone ka lone ruri matlho a lona a tla bulega mme lo tla tshwana le Modimo, lo itse molemo le bosula.”—Genesise 2:16, 17; 3:4, 5.
Ka mafoko ao, Satane o ne sa kaye fela gore Modimo ke moaki mme gape o ne a raya gore tsela e Modimo a busang ka yone ga e a siama. Diabolo o ne a bolela gore fa batho ba ka reetsa ene, dilo di tla ba tsamaela sentle. Ditatofatso tseo di ne di ne di tla fedisiwa jang? Jehofa o ne a tlhopha go dira gore go fete nako gore botlhe ba kgone go bona gore a ditatofatso tseo, tse di kgatlhanong le ene di boammaaruri kgotsa ke maaka. Tota Modimo o ne a naya Satane le batho ba ba mo letlhakoreng la gagwe tshono ya gore ba bontshe gore a batho ba ka kgona go tshela kwantle ga Modimo.
A o akanya gore ditatofatso tsa ga Satane di boammaaruri kgotsa nnyaa? A batho ba ka kgona go tshela sentle le go ipusa ka katlego kwantle ga Modimo? Go boga, tshiamololo, bolwetse, loso le bokebekwa, go senyega ga boitsholo, dintwa, kgailo ya merafe le bosetlhogo jo bongwe jo batho ba lebaneng le jone go ralala makgolokgolo a dingwaga, ke bosupi jo bo bonalang sentle jwa gore maiteko a batho a go ipusa kwantle ga Modimo a iteile sefololetse. Go na le gore Baebele e bontshe gore Modimo ke ene a bakang masetlapelo a a leng teng, e bontsha lebaka le legolo la go bo masetlapelo a le teng ka go bolela jaana: ‘Motho o laola motho yo mongwe go mo utlwisa botlhoko.’—Moreri 8:9.
Go ya ka se se tlhalositsweng fano, go bonala sentle gore re tshwanetse go ikanya gore Modimo o tla re naya dikarabo tsa dipotso tse di re tshwenyang gape ke ene fela yo o nang le tharabololo. Modimo o tla dira eng?
Re Tlhoka Thuso ya Modimo
Batho ga ba bolo go eletsa gore bolwetse, botsofe le loso di se ka tsa tlhola di le gone. Ba dirisitse nako, maatla le madi a le mantsi go fitlhelela seo mme ga ba a atlega. Batho bangwe ba ile ba akanya gore fa ba ka nwa metswako e e rileng, metsi a a rileng kgotsa ba nna mo lefelong le le rileng, ba tla tswelela ba le basha. Mme dilo tseno tsotlhe e nnile toro fela.
Modimo o batla gore batho ba tshele sentle le gore ba itumele. E ne e le maikaelelo a gagwe a kwa tshimologong fa a ne a bopa batho mme ga a a lebala. (Genesise 1:27, 28; Isaia 45:18) Jehofa Modimo o re tlhomamisetsa gore sengwe le sengwe se a ikaeletseng go se dira se tla diragadiwa. (Isaia 55:10, 11) Baebele e re bolelela ka tsholofetso ya Modimo ya go dira gore maemo a Paradaise a banyalani ba ntlha ba ileng ba dira gore a re latlhegele a boe a nne teng gape. Mo bukeng ya bofelo ya Baebele, re fitlhela mafoko ano: “[Jehofa Modimo] o tla phimola dikeledi tsotlhe mo matlhong a bone, mme loso lo tla bo lo seyo, le fa e le khutsafalo le fa e le selelo le fa e le botlhoko di tla bo di sa tlhole di le gone. Dilo tsa pele di fetile.” (Tshenolo 21:4) Modimo o tla tlisa jang maemo a a itumedisang ano mme rona re tla solegelwa molemo jang ke tsholofetso eno?
Morwa Modimo e bong Jesu Keresete, o ne a ruta balatedi ba gagwe go rapela gore go rata ga Modimo go diragadiwe. Batho ba le bantsi ba itse kgotsa gantsi ba boeletsa thapelo e bangwe ba reng ke Thapelo ya Morena. Thapelo eo ya re: “Rraarona yo o kwa magodimong, a leina la gago le itshepisiwe. A bogosi jwa gago bo tle. A thato ya gago e diragale le mo lefatsheng, jaaka kwa legodimong.” (Mathaio 6:9, 10) Ee, Jehofa Modimo o tla dirisa Bogosi jwa gagwe go fedisa ditlamorago tse di utlwisang botlhoko tse di bakilweng ke puso ya batho mme a bo a tlisa lefatshe le lesha la tshiamo le a le solofeditseng. * (Daniele 2:44; 2 Petere 3:13) Re tshwanetse go dira eng gore re solegelwe molemo ke tsholofetso ya Modimo?
Jesu Keresete o tlhalosa kgato eno e e motlhofo e re tshwanetseng go e tsaya: “Seno se raya botshelo jo bo sa khutleng, go tsenya kitso ka ga gago, Modimo yo o esi wa boammaaruri, le ka ga yo o mo romileng, e bong Jesu Keresete.” (Johane 17:3) Ee, ka thuso ya Modimo, re ka kgona go bona botshelo jo bo sa khutleng mo lefatsheng le lesha le le solofeditsweng. Tsholofelo eo e ka dira gore o nne le lebaka le lengwe le le utlwalang la go araba potso e e reng, A re tlhoka Modimo,? ka go re ee.
Nako ya go Akanya ka Modimo
Dingwaga di le dikete di le pedi tse di fetileng, kwa Areopago, kgotsa kwa Mars Hill, kwa Athena, moaposetoloi Paulo o ne a bua seno ka Modimo mo bathong ba kwa Athena ba ba neng ba iketleeleditse go utlwa dikgopolo tse disha a re: “Ene ka boene o naya batho botlhe botshelo le mohemo le dilo tsotlhe. Gonne ka ene re na le botshelo mme re a tshikhinyega e bile re gone, le eleng jaaka bangwe ba baboki gareng ga lona ba rile, ‘Gonne gape re lotsalo lwa gagwe.’”—Ditiro 17:25, 28.
Se Paulo a neng a se bolelela Baathena se sa ntse se le boammaaruri le gompieno. Mmopi wa rona o re naya moya o re o hemang, dijo tse re di jang le metsi a re a nwang. Re ka se kgone go tshela kwantle ga dilo tse di molemo tse Jehofa a re di nayang. Mme ke ka ntlha yang fa Modimo a tswelela go naya batho dilo tse di ntseng jalo, e ka tswa ba akanya ka ene kgotsa nnyaa? Paulo o ne a re bone ba tshwanetse “gore ba batle Modimo, fa ba ka apaapa ba mmatla mme ruri ba mmona, le mororo, tota, a se kgakala thata le mongwe le mongwe wa rona.”—Ditiro 17:27.
A o ka rata go itse Modimo botoka, go ithuta mo go oketsegileng ka maikaelelo a gagwe le ka kgakololo e a re e nayang ya go tshela sentle gone jaanong le ka bosakhutleng? Fa e le gore go ntse jalo, o kgothalediwa gore o bue le motho yo o go fileng makasine ono kgotsa o ikgolaganye le bagatisi ba one. Ba tla itumelela go go thusa.
^ ser. 20 Fa o batla tshedimosetso e e oketsegileng malebana le kafa Bogosi bo tla dirang gore go rata ga Modimo go diragadiwe mo lefatsheng, bona kgaolo 8 ya buka ya Totatota Baebele e Ruta Eng? e e gatisitsweng ke Basupi ba ga Jehofa e bile e gone mo Internet mme o ka e itseela mo www.jw.org/tn.
“Nna Jehofa, ke Modimo wa gago, Yo ke go rutang gore o solegelwe molemo, Yo ke dirang gore o gate mo tseleng e o tshwanetseng wa tsamaya mo go yone. Fa fela o ne o ka tlhwaela ditaolo tsa me tsebe! Foo kagiso ya gago e ne e tla nna fela jaaka noka, le tshiamo ya gago jaaka makhubu a lewatle.”—Isaia 48:17, 18.


text:
Leboko La Kgosi Sekgoma Kgama II
Kgosikgolo of the Bangwato lived from 1815 to 1883.
E tlhalefile, kukuma ya Maphatshwa
Kwalata e e lonaka lohibidu
Ga e na le bonyana le bo bonnye
E ntse e tlhalefela go ditaya
Ka re bonye e kgalema fa Letšhaneng
E duma e gonokelela Nkeme
Mokalaka Ngwako a tshaba a sa ipate
Banna ba basimane ba lo game
Ga lo ke lo thetsa bo Raphorenyane
Ba dira di husitse, ba sa di thetsa
Ka ba bona tlou e ba setse morago
E e kgwa matlopi le ka magokare
Morwa Ntseane a pharama a wa
Ka a batlile go swa, Motshwedinyane
Fa e sa le segarona sa maloba
Segarona sa boo Mokgwana a Thebe
O ka lala roko jwa malalela ruri
Heela, heelang, ba Mosomane
Yaang lo buile, Matlotle a utlwile
Batho ba lelelang Rasekgwaneng
Lo re kgomo tse di kwa Madikwe di eme
Di eme fela, di se ka tsa twe sepe
Morwa Kgari o tla gapa tsa gagwe
Sekgoma a gape tse lo letseng lo di gapa
Morwa Kgari o tsamaisa Robotwe
Noga e ntsho ya go loma Segale
Ya loma Mokone lo ntseng lo mo kgantsha
Ga le a kgoka leru la bo Baboni
La kgoka fa gare ga motshegare le penne
Ya re kwa Ikotwe la tlhoma mookodi
Ga tlhola go tlabatlabelwa MaPhuti
Go dirwa Mošwete o re rapelele


text: 1 Nna Jude, motlhanka wa ga Jesu Keresete e bile ke le morwarraagwe Jakobe,+ ke kwalela ba ba biditsweng+ ba Modimo Rara a ba ratang e bile ba boloketswe Jesu Keresete:+2 E kete lo ka okelediwa kutlwelobotlhoko le kagiso le lorato.3 Baratwa, le fa ke ne ke dira bojotlhe go lo kwalela ka poloko e e re tswelang mosola rotlhe,+ ke bone go tlhokega gore ke lo kwalele ke lo kgothaletse gore lo lwe ka thata gore lo sireletse tumelo ya lona+ e e neng ya newa ba ba boitshepo gangwe fela.4 Lebaka la me ke gore batho bangwe ba kukunetse mo gare ga lona, ba Dikwalo di sa bolong go bua gore ba tla atlholwa. Batho bano ga ba boife Modimo, ba fetola bopelonomi jwa Modimo wa rona go nna seipato sa go dira boitshwaro jo bo repileng jwa go sa kgathale*+ e bile ba itatola mong wa rona yo o esi fela, yo gape e leng Morena wa rona, Jesu Keresete.+5 Le fa gone lo itse dilo tseno tsotlhe ka botlalo, ke batla go lo gopotsa gore le fa Jehofa* a ile a boloka batho ka go ba ntsha kwa lefatsheng la Egepeto,+ morago o ne a fedisa ba ba se nang tumelo.+6 Mme le baengele ba ba ileng ba tlogela kabelo ya bone ya kwa tshimologong ba bo ba tlogela lefelo le ba tshwanetseng go nna kwa go lone,+ o ba golegile ka bosakhutleng mo lefifing le lentshontsho gore ba letele katlholo ya letsatsi le legolo.+7 Ka tsela e e tshwanang, batho ba Sodoma le Gomora le metse e e e dikologileng, le bone ba ne ba dira boitsholo jo bo sa siamang jwa tlhakanelodikobo* ba bo ba diragatsa dikeletso tse di sa siamang tse e seng tsa tlholego.+ Metse eo e ne ya atlholwa ka go fedisiwa ka molelo, ka jalo ke sekao se se re tlhagisang.+8 Le fa go ntse jalo, batho bano le bone ba nna ba akantse ka dilo tse di bosula, ba leswafatsa mebele ya bone le ya ba bangwe ka boitsholo jo bo sa siamang jwa tlhakanelodikobo, ba nyatsa bolaodi e bile ba kgoba ba Modimo a ba tlotlang.+9 Mme e rile Mikaele+ moengele yo mogolo+ a ganetsana le Diabolo e bile a ngangisana le ene ka setopo sa ga Moshe,+ ga a ka a leka go mo atlhola ka mafoko a a kgobang,+ mme o ne a re: “A Jehofa* a go kgalemele.”+10 Batho bano bone ba kgala dilo tsotlhe tse tota ba sa di tlhaloganyeng.+ Mme dilo tsotlhe tse ka tlholego ba di tlhaloganyang, fela jaaka diphologolo tse di sa akanyeng,+ ke tsone dilo tse ba di dirang, tse di ba senyang.11 Ruri go latlhega bone, ka gonne ba latetse tsela ya ga Kaine+ e bile ba itatlhetse mo tseleng e e sa siamang ya ga Balaame+ gore ba bone tuelo. Mme ba ne ba fedisiwa ka gonne ba ne ba bua dilo tse di sa siamang ka ba ba nang le taolo,+ fela jaaka Kora+ a ile a dira.12 Banna bano ba nna ba ja le lona kwa meketeng e lo e dirang go bontsha bakaulengwe gore lo a ba rata.+ Le fa go ntse jalo, ba tshwana le mafika a a fitlhegileng kwa tlase ga metsi, ke badisa ba ba nnang ba akantse ka dimpa tsa bone fela;+ ke maru a a se nang metsi a a phailelwang kwa le kwa ke diphefo;+ ke ditlhare tse di se nang maungo mo bofelong jwa letlhabula, tse di omeletseng* e bile di kumotswe;13 ke makhubu a lewatle a a galefileng a a kgwang lefulo la dilo tse di maswe tse di tshwanetseng go ba tlhabisa ditlhong;+ ke dinaledi tse di se nang tsela e e tlhomameng, tse di emetseng go latlhelwa mo lefifing le lentshontsho ka bosakhutleng.+14 Tota le motho wa bosupa go tswa kwa go Adame, e bong Enoke,+ le ene o ne a porofeta ka bone fa a ne a re: “Jehofa* o ne a tla le baengele ba gagwe ba ba boitshepo ba le bantsintsi*+15 go tla go atlhola botlhe,+ le go supa gore badirabosula botlhe ba molato ka ntlha ya ditiro tsotlhe tsa bone tse di bosula, tse ba di dirileng ka go sa boife Modimo, le ka ntlha ya dilo tsotlhe tse di tshosang tse baleofi ba ba dirang bosula ba di buileng ka ene.”+16 Batho bano ke bangongoregi,+ ba ba sa kgotsofaleleng se ba nang le sone mo botshelong, ba ba diragatsang dikeletso tsa bone tse di sa siamang+ e bile ba ikgogomosa ka tsela e e feteletseng, fa ba ntse ba galaletsa batho ba bangwe gore ba iponele molemo.+17 Mme lona baratwa, gakologelwang mafoko a pelenyana a neng a buiwa* ke baaposetoloi ba Morena wa rona Jesu Keresete,18 fa ba ne ba tle ba lo reye ba re: “Mo motlheng wa bofelo go tla nna le basotli, ba ba diragatsang dikeletso tsa bone tse di sa siamang.”+19 Bano ke bone ba ba bakang dikgaogano,+ ba ba itshwarang jaaka diphologolo,* ba ba sa ikobeleng Modimo.*20 Mme lona baratwa, nonotshang tumelo ya lona e e boitshepo thata lo bo lo rapele lo thusiwa ke moya o o boitshepo,+21 gore lo tswelele lo le batho ba Modimo a ba ratang,+ fa lo ntse lo letetse kutlwelobotlhoko ya Morena wa rona Jesu Keresete lo solofetse botshelo jo bo sa khutleng.+22 Gape tswelelang lo utlwela+ ba ba nang le dipelaelo botlhoko;+23 ba bolokeng+ ka go ba goga lo ba ntsha mo molelong. Mme nnang lo utlwele ba bangwe botlhoko, lo dira jalo ka poifo, lo ntse lo tlhoile boitshwaro jo bo leswafaditsweng ke boleo.*+24 Jaanong Modimo o kgona go lo disa gore lo se ka lwa kgopiwa e bile o kgona go dira gore lo eme lo se na molato+ mo lefelong la gagwe le le galalelang* ka boitumelo jo bogolo.25 Ke ene fela Modimo wa rona le Mmoloki wa rona ka Jesu Keresete Morena wa rona, mme o tshwanelwa ke kgalalelo, tlotlomalo, maatla le taolo go tswa metlheng ya bogologolo e e se nang tshimologo le gone jaanong le ka bosakhutleng. Amen.


text:
KGAOLO YA BOSOMEAMABEDINNGWE
O ne A Lwantsha Poifo le Dipelaelo
1-3. Ke eng se Petere a ileng a se bona mo letsatsing leno le go neng ga direga dilo tse dintsi mo go lone, mme bosigo o ne a diragalelwa ke eng?
PETERE o ne a semeletse a tsamaisa mokoro mo lefifing a ntse a leka go bona se se diregang kwa pele. A lesedinyana le le letobo le a neng a le bona kwa ntlheng ya botlhaba le ne le bontsha gore letsatsi le tloga le tlhaba? Mokwatla le magetla a gagwe a ne a le botlhoko ka ntlha ya go tsamaisa mokoro bosigo jotlhe. Phefo e e neng e phepheula moriri wa gagwe e ne ya dira gore Lewatle la Galalea le gakale. Makhubu a lewatle a ne a itaagana kwa pele mo mokorong wa go tshwara ditlhapi mme fa metsi ao a a tsididi a ntse a phatšhega, a ne a kolobetsa Petere. Le fa go ntse jalo, o ne a tswelela a tsamaisa mokoro.
2 Petere le ditsala tsa gagwe ba ne ba tlogetse Jesu kwa lotshitshing lwa lewatle. Mo go lone letsatsi leo ba ne ba bone Jesu a fepa boidiidi jo bo neng bo tshwerwe ke tlala ka dinkgwe le ditlhapi di le mmalwa. Seo se ne sa dira gore batho ba batle go dira Jesu kgosi, mme ene o ne a sa batle go nna le seabe mo dipolotiking. Gape o ne a ikemiseditse go thusa balatedi ba gagwe gore le bone ba se ka ba nna le seabe mo dipolotiking. Fa a sena go laela boidiidi gore bo tsamaye, o ne a laela barutwa ba gagwe gore ba tsene mo mokorong mme ba ye kwa ntlheng e nngwe ya lotshitshi fa ene a ya kwa thabeng go ya go rapela.—Mar. 6:35-45; bala Johane 6:14-17.
3 Fa barutwa ba tsena mo mokorong ba tsamaya, letsatsi le ne le phirima; jaanong go ne go setse go le bosigo. Le fa go ntse jalo, ba ne ba tsamaile dikilometara di le mmalwa fela. E re ka ba ne ba dira ka natla go tsamaisa mokoro e bile go na le modumo o mogolo wa phefo le makhubu, go ne go le thata gore ba tlotle. Go bonala Petere a ne a ile le megopolo.
Mo dingwageng di le pedi fela, Petere o ne a ithutile dilo di le dintsi mo go Jesu, mme o ne a sa ntse a tshwanelwa ke go ithuta go le gontsi
4. Ke eng fa Petere e le sekao se se molemo se re ka se etsang?
4 Tota go ne go na le dilo tse dintsi tse a ka akanyang ka tsone! O ne a ile a kopana le Jesu wa Nasaretha lekgetlo la ntlha mo dingwageng di ka nna pedi tse di fetileng, tse mo go tsone go neng ga direga dilo di le dintsi. O ne a ithutile dilo di le dintsi, mme o ne a sa ntse a tshwanelwa ke go ithuta go le gontsi. Go iketleetsa ga gagwe go dira jalo—go lwantsha dikgoreletsi tse di jaaka dipelaelo le poifo—go dira gore a nne sekao se se molemo se re ka se etsang. A re boneng gore jang.
“Re Bone Mesia”!
5, 6. Petere o ne a tshela botshelo jo bo ntseng jang?
5 Petere o ne a ka se lebale letsatsi le a kopaneng le Jesu ka lone. La ntlha, morwarraagwe e bong Anderea, o ne a mmolelela dikgang tseno tse di gakgamatsang: “Re bone Mesia.” Mafoko ao a ne a fetola botshelo jwa ga Petere. Bo ne bo se kitla bo tshwana le pele.—Joh. 1:41.
6 Petere o ne a nna kwa Kaperenama, motse o o ka fa bokone jwa lotshitshi lwa letsha la metsi a a phepa le le bidiwang Lewatle la Galalea. Ene le Anderea ba ne ba kopanetse kgwebo ya go tshwara ditlhapi le bomorwa Sebede e bong Jakobe le Johane. Petere o ne a nna le mosadi wa gagwe, matsalaagwe le morwarraagwe e bong Anderea. Gore a kgone go tlamela ba lelapa la gagwe ka kgwebo eno, o ne a tshwanetse go dira ka natla le go dirisa mekgwa e e farologaneng ya go tshwara ditlhapi. Akanya fela banna bano ba bereka masigo a mantsi—ba latlhela matloa mo metsing fa gare ga mekoro e mebedi ba bo ba goga ditlhapi dipe fela tse ba kgonneng go di tshwara. Akanya gape ka tiro e e lapisang e ba neng ba tshwanetse go e dira motshegare ya go tlhopha ditlhapi tse di siameng le go di rekisa le ya go roka matloa le go a phepafatsa.
7. Petere o ne a utlwela eng ka ga Jesu, mme ke eng fa e ne e le dikgang tse di kgatlhang?
7 Baebele e re bolelela gore Anderea e ne e le morutwa wa ga Johane Mokolobetsi. Ga go pelaelo gore Petere o ne a kgatlhegela thata go reetsa molaetsa wa ga Johane, o morwarraagwe a neng a tlhola a mmolelela one. Letsatsi lengwe Anderea o ne a bona Johane a supa Jesu wa Nasaretha a re: “Bonang, Kwana ya Modimo!” Ka bonako fela Anderea o ne a nna molatedi wa ga Jesu mme a bolelela Petere dikgang tseno tse di kgatlhang: Mesia o gorogile! (Joh. 1:35-40) Morago ga botsuolodi jwa kwa Edene, dingwaga di ka nna 4 000 pelenyana, Jehofa Modimo o ne a solofetsa gore go tla tla motho yo o kgethegileng yo o neng a tla naya batho tsholofelo ya mmatota. (Gen. 3:15) Anderea o ne a kopane le Mogolodi yono, Mesia ka boene! Petere le ene o ne a itlhaganelela go ya go kopana le Jesu.
8. Leina le Jesu a ileng a le naya Petere le kaya eng, mme ke eng fa bangwe ba sa ntse ba belaela go bo a ile a newa leina leo?
8 Go tla go fitlha mo letsatsing leo, Petere o ne a ntse a itsege ka leina la Simone kgotsa Simeone. Mme Jesu o ne a mo leba mme a mo raya a re: “‘O Simone morwa Johane; o tla bidiwa Kefase’ (mo go ranolwang ka gore Petere).” (Joh. 1:42) Leina “Kefase” le kaya “leje” kgotsa “lefika.” Go bonala sentle gore mafoko a ga Jesu e ne e le a boporofeti. O ne a bonela pele gore Petere o ne a tla nna jaaka lefika—a tlhomame, a nonofile e bile a na le tlhotlheletso e e siameng mo balateding ba ga Keresete. A ke tsela e Petere a neng a iteba ka yone? Ga go lebege jalo. Tota le batho bangwe ba ba balang dipego tsa Efangele gompieno ga ba tseye Petere e le motho yo o neng a tlhomame e bile a nonofile jaaka lefika. Bangwe ba re tsela e botho jwa gagwe bo tlhalosiwang ka yone mo Baebeleng e bontsha gore e ne e le motho yo o sa tlhomamang, yo o sa ikanyegeng le yo o okaokang.
9. Ke eng se Jehofa le Morwawe ba se lebang mo go rona, mme ke eng fa o akanya gore re tshwanetse go ikanya tsela e ba lebang dilo ka yone?
9 Petere o ne a na le makoa. Tota e bile Jesu o ne a itse gore o na le makoa. Fela jaaka Rraagwe e bong Jehofa, ka metlha Jesu le ene o ne a leba dilo tse di molemo tse batho ba di kgonang. O ne a bona gore Petere o na le dinonofo tse di molemo, mme o ne a batla go mo thusa go tokafatsa dinonofo tseo. Le gompieno Jehofa le Morwawe ba lebelela dilo tse di molemo mo go rona. Ka dinako dingwe go ka nna thata go dumela gore go na le molemo mongwe o ba ka o bonang mo go rona. Le fa go ntse jalo, fela jaaka Petere, re tlhoka go ikanya tsela e ba lebang dilo ka yone mme re bontshe gore re batla gore ba re thapise le go re bopa.—Bala 1 Johane 3:19, 20.
“Tlogela go Boifa”
10. Petere a ka tswa a ne a bone eng, mme gone o ne a boela kwa go eng?
10 Go bonala Petere a ile a tsamaya le Jesu mo maetong a go rera a a neng a latela. Ka jalo, a ka tswa a ile a bona fa Jesu a dira kgakgamatso ya gagwe ya ntlha, ya go fetola metsi go nna beine kwa moletlong wa lenyalo kwa Kana. Sa botlhokwa le go feta, o ne a utlwa molaetsa wa ga Jesu o o kgatlhang le o o nayang tsholofelo o o ka ga Bogosi jwa Modimo. Le fa gone a ne a utlwile e bile a bone dilo tse di molemo jalo, o ne a tlogela Jesu mme a boela kwa kgwebong ya gagwe ya go tshwara ditlhapi. Le fa go ntse jalo, dikgwedi moragonyana, Petere o ne a kopana le Jesu gape—mme mo lekgetlong leno Jesu o ne a mo kopa gore a mo sale morago botshelo jotlhe jwa gagwe.
11, 12. (a) Ke tiro efe e Petere a neng a itshokela go e dira bosigo jotlhe? (b) Fa Petere a ntse a reeditse Jesu, a ka tswa a ne a ipotsa dipotso dife?
11 Petere o ne a sa tswa go kgobiwa marapo ke tiro e ba neng ba e dira bosigo jotlhe. Batshwaraditlhapi bano ba ne ba ntse ba latlhela matloa a bone gangwe le gape mo metsing mme ba sa tshware sepe. Ga go pelaelo gore Petere o ne a dirisitse bokgoni jotlhe jwa gagwe le kitso e a nang le yone ya go tshwara ditlhapi, a leka go ya mo mafelong a a farologaneng mo letsheng a ba ka bonang ditlhapi mo go one. Ga go pelaelo gore ka dinako dingwe, o ile a ikutlwa jaaka batshwaraditlhapi ba bangwe ba bantsi, a eletsa e kete a ka bo a kgona go tlhodumela mo metsing ao a a kgoberegileng gore a bone kwa ditlhapi tse dintsi di leng gone mme ka tsela nngwe a dire gore di tsene mo matloeng a gagwe. Go akanya jalo go tshwanetse ga bo go ne go mmitisa pelo le go feta. Petere o ne a sa itlose bodutu ka go tshwara ditlhapi; e ne e le tiro e a tlamelang ba lelapa la gagwe ka yone. Kgabagare, o ne a tla kwa lotshitshing a iphotlhere. Mme gone o ne a tshwanetsego phepafatsa matloa. Ka jalo, o ne a ntse a phepafatsa matloa fa Jesu a tla kwa go ene.
Petere o ne a sa lapisiwe ke go utlwa Jesu a bua ka kgang ya konokono ya molaetsa o a neng a o rera—Bogosi jwa Modimo
12 Boidiidi jwa batho bo ne bo pitlaganyeditse Jesu bo mo reeditse ka tlhoafalo. E re ka batho ba ne ba le bantsi, Jesu o ne a palama mokoro wa ga Petere mme a mo kopa gore a o katose lefatshe go se kae. Jaanong lentswe la ga gagwe le ne le utlwala sentle fa a ruta boidiidi, ka gonne a ne a le mo metsing. Petere o ne a reeditse ka tlhoafalo, fela jaaka boidiidi jwa batho jo bo neng bo le mo lotshitshing. O ne a sa lapisiwe ke go utlwa Jesu a bua ka kgang ya konokono ya molaetsa o a neng a o rera—Bogosi jwa Modimo. Ruri Petere o ne a tla nna le tshiamelo e kgolo ya go thusa Keresete go anamisa molaetsa ono wa tsholofelo mo lefatsheng lotlhe! A mme o ne a tla kgona go dira jalo? O ne a tla tlamela ba lelapa la gagwe jang? Gongwe Petere o ne a akanya gape ka matsapa a ba a tsereng bosigo jotlhe ba leka go tshwara ditlhapi mme ba sa tshware sepe.—Luke 5:1-3.
13, 14. Ke kgakgamatso efe e Jesu a neng a e direla Petere, mme Petere o ne a dira eng?
13 Fa Jesu a sena go bua le boidiidi, o ne a raya Petere a re: “Suteletsa kwa go leng boteng gone, mme lo digele matloa a lona kwa tlase gore lo tshware.” Petere o ne a tletse dipelaelo. O ne a re: “Morutisi, re dirile ka natla bosigo jotlhe mme ga re a tshwara sepe, mme ka taelo ya gago ke tla digela matloa kwa tlase.” Petere o ne a sa tswa go tlhatswa matloa. Ga go pelaelo gore o ne a sa batle go a latlhela gape mo metsing—segolobogolo ka nako eo e ba neng ba itse gore ditlhapi ga di yo! Le fa go ntse jalo, o ne a ikobela taelo eo, gongwe o ile a kaela badirikaene ba ba mo mokorong o mongwe gore le bone ba dire jalo.—Luke 5:4, 5.
14 Petere o ne a sa lebelela go utlwa boima jo a neng a bo utlwa fa a goga letloa. Mme gone, o ne a goga ka maatla a gagwe otlhe a sa dumele se a se utlwang mme go ise go ye kae o ne a bona ditlhapi tse dintsintsi mo letloeng! Ka yone nako eo, o ne a bitsa banna ba ba mo mokorong wa bobedi go tla go mo thusa. Fa ba ntse ba mo thusa, ba ne ba lemoga gore mokoro o le mongwe o ka se kgone go tsenya ditlhapi tseo tsotlhe. Ba ne ba tlatsa mekoro e mebedi, mme gone go ne go sa ntse go na le ditlhapi tse dintsi thata—mekoro e ne e imelwa mme ya simolola go nwela. Petere o ne a tshwarwa ke kgakge. O ne a kile a bona Keresete a dira kgakgamatso pelenyana mme mo lekgetlong leno kgakgamatso eno e ne e tla thusa ene le ba lelapa la gagwe. Monna yono o ne a kgona le go dira gore ditlhapi di tsene mo matloweng! Petere o ne a tlala poifo. A khubama ka mangole mme a re: “Tloga fa go nna, ka gonne ke monna yo o nang le boleo, Morena.” Tota o ne a ka bontsha jang gore o tshwanelega go tsalana le Motho yo o kgonang go dirisa maatla a Modimo ka ditsela tse di ntseng jalo?—Bala Luke 5:6-9.
15. Jesu o ne a ruta Petere jang gore poifo ya gagwe le dipelaelo ga di tlhokege?
Luke 5:10, 11) Eno e ne e se nako ya go nna le dipelaelo kgotsa go boifa. Petere o ne a tshwanetse go tlhoma mogopolo mo tirong ya go rera go na le go nnela go belaela gore a o tla kgona go tlamela ba lelapa la gagwe kgotsa a o tla kgona go dira tiro ya go rera. Jesu o ne a letetswe ke namane e tona ya tiro, bodiredi jo bo neng bo tla ama isagwe ya batho. O ne a direla Modimo yo “o tla [itshwarelang] ka tsela e kgolo.” (Isa. 55:7) Jehofa o ne a tla tlhokomela Petere ka dilo tse a di tlhokang semoyeng le tse a itshedisang ka tsone.—Math. 6:33.15 Jesu o ne a bua le ene ka bopelonomi a re: “Tlogela go boifa. Go tloga jaanong go ya pele o tla bo o tshwara batho ba tshela.” (
16. Petere, Jakobe le Johane ba ne ba dira eng fa Jesu a ba laletsa, mme ke eng fa tshwetso e ba e dirileng e ne e le molemo?
16 Petere o ne a tsaya kgato ka bonako, fela jaaka Jakobe le Johane ba ne ba dira. “Ba busetsa mekoro morago kwa lefatsheng, mme ba tlogela sengwe Luke 5:11) Petere o ne a dumela mo go Jesu le mo go Yo a mo romileng. O ne a dirile tshwetso e e molemo tota. Le gompieno Bakeresete ba ba fenyang dipelaelo le poifo gore ba direle Modimo ba bontsha tumelo e e tshwanang le ya ga Petere. Go ikanya Jehofa ka tsela eo ga se ga lefela.—Pes. 22:4, 5.le sengwe ba mo sala morago.” (
“Ke ka Ntlha Yang Fa o Ne o Fenngwa ke Pelaelo?”
17. Petere o ne a akantse ka ditiragalo dife tse di diregileng dingwaga di le pedi a sena go kopana le Jesu?
17 Mo e ka nnang dingwaga di le pedi Petere a sena go kopana le Jesu, o ne a tsamaisa mokoro bosigo jotlhe mo Lewatleng la Galalea go le diphefo jaaka go tlhalositswe kwa tshimologong ya kgaolo eno. Gone ke boammaaruri gore ga re itse gore o ne a akantse eng. Go ne go na le dilo tse dintsi tse a neng a ka akanya ka tsone! Jesu o ne a fodisitse matsalaagwe Petere. O ne a ile a neela Thero kwa Thabeng. O ne a ile a bontsha gangwe le gape ka dithuto tsa gagwe le ka dikgakgamatso gore ke Yo o Tlhophilweng wa ga Jehofa, Mesia. Fa dikgwedi di ntse di ya, Petere o ne a ithuta go laola go fenngwa ke poifo le go nna le dipelaelo. Jesu o ile a bo a tlhopha Petere go nna mongwe wa baaposetoloi ba ba 12! Le fa go ntse jalo, go ise go ye kae Petere o ne a tla lemoga gore o sa ntse a na le bothata jwa go boifa le go nna le dipelaelo.
18, 19. (a) Tlhalosa se Petere a neng a se bona mo Lewatleng la Galalea. (b) Jesu o ne a araba jang kopo ya ga Petere?
18 Ka nako ya tebelo ya bonè ya bosigo joo, kgotsa nako nngwe mo magareng ga 3:00 a.m. le pele letsatsi le tlhaba, ka tshoganyetso fela Petere o ne a tlogela go tsamaisa mokoro mme a nna fa fatshe a tshogile. O ne a bona sengwe se tsamaya mo makhubung a lewatle! A e ne e le lesedi la ngwedi le le neng le phatshima mo metsing? Nnyaa, e ne e le selo se se sa tshikhinyegeng, se eme se tlhamaletse. E ne e le motho! Ee, e bile motho yoo o ne a tsamaya mo godimo ga metsi! Fa a ntse a atamela, go ne go bonala e kete o tlile go feta fa go bone. Barutwa ba ne ba tshoga ba ithaya ba re ke sedimo. Motho yoo o ne a ba raya a re: “Nnang pelokgale, ke nna; se boifeng.” E ne e le Jesu!—Math. 14:25-28.
19 Petere o ne a araba ka go re: “Morena, fa e le gore ke wena, ntaele gore ke tle kwa go wena mo godimo ga metsi.” Kwa tshimologong o ne a le pelokgale. Le fa Petere a ne a itumeletse go bona kgakgamatso eno e e sa tlwaelegang, o ne a sa ntse a batla go nonotsha tumelo ya gagwe. Le ene o ne a batla go tsamaya mo godimo ga metsi. Jesu o ne a mo raya a re a tle kwa go ene. Petere o ne a tswa mo mokorong mme a kgona go ema mo godimo ga metsi. Akanya kafa Petere a neng a ikutlwa ka gone a eme mo godimo ga metsi mme a sa nwele. A ka tswa a ne a gakgametse fa a ntse a atamela Jesu. Le fa go ntse jalo, go ise go ye kae Petere o ne a simolola go nna le maikutlo a mangwe.—Bala Mathaio 14:29.
20. (a) Ke eng se se neng sa itaya Petere tsebe, mme go ne ga felela ka eng? (b) Ke thuto efe e Jesu a neng a e gatelela mo go Petere?
20 Petere o ne a tshwanetse go nna a tlhomile mogopolo mo go Jesu. Jesu o ne a dirisa maatla a ga Jehofa go dira gore Petere a kgone go tsamaya mo godimo ga makhubu a lewatle. Mme Jesu o ne a dira jalo ka gonne Math. 14:30, 31.Petere a ne a na le tumelo mo go ene. Le fa go ntse jalo, Petere o ne a iteega tsebe. Re bala jaana: “Ya re a leba phefo ya matsubutsubu, a boifa.” Petere o ne a simolola go tlhoma mogopolo mo makhubung ao a a neng a itaagana le mokoro, a phatšhetsa metsi le lefulo mo phefong, mme a tshoga. Gongwe o ne a simolola go ipona a nwela mo lewatleng leo, a kgamiwa ke metsi. Fa letshogo la gagwe le ntse le oketsega, tumelo ya gagwe e ne ya koafala. Jaanong monna yo a neng a bidiwa Lefika ka go bo go ne go bonala a tla nna a nitame, o ne a simolola go nwela jaaka letlapa ka ntlha ya tumelo ya gagwe e e reketlang. Petere o ne a itse go thuma, mme ka nako eo ga a ka a ikaega ka bokgoni joo jwa gagwe. O ne a goa a re: “Morena, mpoloka!” Jesu o ne a mo tshwara ka letsogo mme a mo goga. Mme fa ba ntse ba le mo godimo ga metsi o ne a gatelela thuto eno ya botlhokwa mo go Petere: “Wena yo o nang le tumelo e potlana, ke ka ntlha yang fa o ne o fenngwa ke pelaelo?”—
21. Ke eng fa go nna le dipelaelo go le kotsi, mme re ka go fenya jang?
21 ‘Go fenngwa ke pelaelo’—a bo e le mafoko a a tshwanelang jang ne! Pelaelo ke maatla mangwe a a ka re fekeetsang le go re nyeletsa. Fa re nnela go belaela, tumelo ya rona e ka koafala ka iketlo mme ra felela re sule semoyeng. Re tshwanetse go leka ka natla go fenya go nna le dipelaelo! Mme gone, re ka dira seo jang? Ka go tlhoma mogopolo mo dilong tse di siameng. Fa re nnela go akanya ka dilo tse di re boifisang, tse di re kgobang marapo le tse di ka dirang gore re se ka ra nna le kamano e e molemo le Jehofa le Morwawe, dipelaelo tsa rona di tla gola. Fa re tlhoma mogopolo mo go Jehofa le Morwawe, mo go se ba se dirileng, se ba se dirang le se ba tla se direlang batho ba ba ba ratang, re tla kgona go fenya dipelaelo.
22. Ke eng fa go le molemo go etsa tumelo ya ga Petere?
22 Fa Petere a ntse a tsamaya le Jesu ba boela kwa mokorong, o ne a bona sefefo se kokobela. Lewatle la Galalea le ne la sisibala. Petere le barutwa ba bangwe ba ne ba bua jaana ka Jesu: “Ruri o Morwa Modimo.” (Math. 14:33) Fa bosigo bo ntse bo sa ba le mo lewatleng, ga go pelaelo gore Petere o ne a tletse kanaanelo. O ne a ithutile gore ga a tshwanela go letla poifo e dira gore a nne le dipelaelo ka Jehofa le Jesu. Gone ke boammaaruri gore o ne a tshwanetse go dira diphetogo di le dintsi pele a ka nna Mokeresete yo o tshwanang le lefika fela jaaka Jesu a ne a bonela pele. Mme gone o ne a ikemiseditse go nna a leka le go gola semoyeng. A le wena o ikemiseditse go dira jalo? O tla fitlhela go le molemo go etsa tumelo ya ga Petere.


text:
BASHA BA BOTSA JAANA
A ke Tshwanetse go Nna le Tattoo?
Ke eng se se kgatlhang ka yone?
Mosha mongwe yo o bidiwang Ryan a re: “Ke akanya gore di-tattoo dingwe di dintle tota.”
Tsela e o ikutlwang ka yone ka tattoo e ka dira gore o batle go nna le yone. Ka sekai, mosha mongwe yo o bidiwang Jillian a re: “Mosetsana mongwe yo ke neng ke tsena sekolo le ene, o ne a tlhokafalelwa ke mmè a sa ntse a le monnye. Ka jalo, fa a le mo dingwageng tsa bolesome, o ne a tsenya tattoo ya leina la ga mmè wa gagwe mo thamong. Ke akanya gore tattoo e ntseng jalo e ntle tota.”
Le fa maikaelelo a gago e ka tswa e le afe, o tshwanetse go akanya ka thata pele o kwala sengwe se se nnelang ruri mo letlalong la gagwe! Ke dipotso dife tse o tshwanetseng go ipotsa tsone fa e le gore o akanyetsa go nna le tattoo? Mme ke melaometheo efe ya Baebele e e ka go thusang go dira tshwetso e e siameng?
Ke dipotso dife tse o tshwanetseng go di botsa?
Ke dikotsi dife tse nka lebanang le tsone? Website ya Mayo Clinic ya re: “Tattoo e bula letlalo, se se rayang gore motho a ka tsenwa ke malwetse a letlalo kgotsa a ka nna le mathata mangwe a botsogo. Ka dinako dingwe go nna le borurusa go dikologa enke ya tattoo. Gape di ka dira gore nama ya motho e e dikologileng tattoo e ruruge mme seo se bakwa ke go gola ga dithishu tsa lobadi.” Mo godimo ga moo, website eno ya re: “Fa e le gore go ne go dirisiwa dithulusu tse di neng di dirisiwa mo mothong yo o nang le bolwetse bongwe jwa madi, o ka nna wa feleletsa o tsenwe ke malwetse a a farologaneng a madi.”
E tla dira gore batho ba go lebe jang? Le fa o ka tswa o rata kgotsa o sa rate, tsela e o lebegang ka yone e bolelela batho gore o motho wa mofuta mang. E dira gore batho ba go tseye o le motho yo o godileng kgotsa yo o sa batleng go gola, o le motho yo o ikanyegang kgotsa yo o sa ikanyegeng. Mosha mongwe yo o bidiwang Samantha a re: “Fa ke bona motho yo o nang le di-tattoo, ka bonako fela ke akanya gore ke motho yo o ratang menate.”
Melanie wa dingwaga tse 18 a re: “Di-tattoo di fitlha bontle jwa gago. Go ntse jaaka e kete batho ba ba nang le tsone ga ba batle gore o bone se tota ba leng sone, ka jalo, ba leka go iphitlha ka di-tattoo.”
A o tla e rata go ya go ile? Fa nako e ntse e ya, boima jo bo feteletseng jwa mmele kgotsa le e leng go tsofala, go ka dira gore tattoo e lebege ka tsela nngwe. Lekawana lengwe le le bidiwang Joseph la re: “Nkile ka bona tsela e di-tattoo di lebegang ka yone mo bathong ba ba sa bolong go nna le tsone, mme ga di lebege sentle le e seng.”
Allen wa dingwaga di le 21 a re: “Gantsi di-tattoo di felelwa ke nako. Selo se se neng se dira gore motho a nne le tattoo kwa tshimologong se ka tswa se sa tlhole se le botlhokwa go le kalo fa dingwaga di ntse di ya.”
Ntlha ya ga Allen e a utlwala. Boammaaruri ke gore, fa motho a gola, tsela e a lebang dilo ka yone, dilo tse a di kgatlhegelang le tsela e a ikutlwang ka yone, di a fetoga mme tattoo yone ga e fetoge. Lekgarebe lengwe le le bidiwang Teresa la re: “Ga ke batle gore kamoso ke tsoge ke ikwatlhaela go bo ke na le tattoo e e nkgopotsang maikutlo a bomatla a ke neng ke na le one mo nakong e e fetileng.”
Ke melaometheo efe ya Baebele e nka e dirisang?
Motho yo o godileng sentle o tsaya nako go akanyetsa dintlha tsotlhe pele a dira tshwetso. (Diane 21:5; Bahebera 5:14) Ka jalo, ela tlhoko melaometheo e e latelang ya Baebele e e buang ka kgang ya di-tattoo.
Bakolosa 3:20: “Lona bana, utlwang batsadi ba lona mo go sengwe le sengwe, gonne seno se itumedisa thata mo Moreneng.”
Go ka direga eng ka wena fa o nna le batsadi ba gago kwa gae mme gone o gana go ikobela ditaelo tsa bone?
1 Petere 3:3, 4: “A mokgabo wa lona e se ka ya nna wa go loga moriri loetse kafa ntle le wa go rwala mekgabiso ya gouta kgotsa wa go apara diaparo tsa kafa ntle, mme a e nne motho wa sephiri wa pelo yo o apereng diaparo tse di sa senyegeng tsa moya o o didimetseng le o o bonolo.”
O akanya gore ke eng fa Baebele e bua thata ka “motho wa sephiri wa pelo”?
1 Timotheo 2:9: “Basadi ba ikgabise ka . . . boingotlo le go itekanela sentle ga mogopolo.”
Lefoko “boingotlo” le kaya eng? Ke eng fa boingotlo bo le botlhokwa thata go gaisa di-tattoo?
Baroma 12:1: “Lo ise mebele ya lona setlhabelo se se tshelang, se se boitshepo, se se amogelesegang mo Modimong, e leng tirelo e e boitshepo ka maatla a lona a go akanya.”
Ke eng fa Modimo a amega ka tsela e o tshwarang mmele wa gago ka yone?
Batho ba le bantsi ba ile ba akanyetsa dintlha tseno mme ba dira tshwetso ya go sa nne le tattoo. Tota e bile, ba bone sengwe se se botoka thata go gaisa di-tattoo. Teresa yo re buileng ka ene kwa tshimologong a re: “Fa e le gore go na le mafoko mangwe a o a ratang thata kgotsa mongwe yo o botlhokwa thata mo go wena, tshela go ya ka mafoko ao kgotsa bolelela motho yoo kafa a leng botlhokwa ka gone mo go wena. Go na le gore o nne le tattoo, tshela go ya ka se o se dumelang.”


text:
Dikarabo Tsa Dipotso Tsa Baebele
Totatota Baebele e ruta eng? Tlhopha nngwe ya dipotso tse di tlhagelelang fa tlase fano.
Baengele ke Eng Kgotsa ke Bomang?
Go na le baengele ba ba kae? A ba na le maina le bokgoni jo bo tshwanang?
Baengele ke Eng Kgotsa ke Bomang?
Go na le baengele ba ba kae? A ba na le maina le bokgoni jo bo tshwanang?
Modimo
Baebele
Jesu
Baengele
Botshelo le Loso
Go Boga
Go Obamela Modimo
Tsa Botshelo
Ithute Baebele le Basupi ba ga Jehofa
Ke Eng fa o Tshwanetse go Ithuta Baebele?—Bidio e e Feletseng
Baebele e thusa batho ba le dimilione mo lefatsheng lotlhe go bona dikarabo tsa dipotso tse di botlhokwa thata mo botshelong. A o ka rata go nna mongwe wa bone?
Thuto ya Baebele e Tshwarwa Jang?
Basupi ba ga Jehofa ba itsege mo lefatsheng lotlhe ka thulaganyo ya bone ya go ruta batho Baebele mahala. Bona gore e dirwa jang.
Kopa Thuto ya Baebele ya Mahala
Tlotlang ka potso nngwe ya Baebele kgotsa ithute mo go oketsegileng ka Basupi ba ga Jehofa.


text:
BOLWETSE JWA GOUT
BOLWETSE JWA GOUT KE ENG?
Bolwetse jwa gout ke fa mmele wa motho o sa kgone go sila sentle asiti (uric acid) e e fitlhelwang mo methapong. Ke mofuta wa bolwetse o o itsegang sentle gore o bo bakwa ke eng. Bolwetse bona bo tlhasela bogolo segolo lelokololo la monwana o mogolo wa leoto ka gonne ga ona madi a mantsi a a tsamayang mo go one ebile ga o mogote thata. Lelokololo la monwana le ka ruruga, la utlwa le le bolelo fa o le ama, la nna botlhoko jo bo tsenelelang mme o ka se kgone go bo itshokela.
KE BO MANG BA BA LENG KOTSING?
-
Histori ya lelapa
-
E tshwara banna thata
-
Ba dingwaga tse di fa gare ga 40 – 50.
-
Ba mmele o mo kima
-
Boa ba kilego ba okelwa dikgobadi
-
Dijo tse dinang le-purine e ntsi
-
Dinotagi
-
Malwetse a mangwe jaaka jwa sukiri, jwa diphilo, kgatelelo ya madi le a mangwe
-
Diokobatsi tse dingwe jaaka tsa go dira gore mmele otswe metsi a mantsi.
BOLWETSE JWA GOUT BO BAKWA KE ENG?
-
Dijo tse dinago le purine e ntsi jaana ka nama e khubedu, mefuta e mengwe ya tlhapi, le bojalwa(beer)
-
Uric acid e ntsi e e setlholego e batlega mo mmeleng
-
Fa makgobana a ka koelana mo malokololong a tlhola go ruruga mme a ba botlhoko.
MATHATA A BOLWETSE JWA GOUT
-
Botlhoko jo bo tsenelelang mo malokololong(joints)
-
Goruruga
-
Motho o tlhoka go itshokela
-
O tsamaya ga botlhoko
-
Fa bolwetse bo sa alafiwi boka tlhasela motho gangwe le gape mme malokololo a ka senyega.
-
Okaba le matlapa a philo (kidney stone)
TSELA YA GO FETOLA BOTSHELO GE O NA LE GOUT
-
Fokotsa boima jwa mmele
-
Go ikatisa
-
Go fokotsa go ja dijo tsa purine e ntsi
-
Fokotsa go nwa bojalwa
-
Eja dijo tsa proteine ya tlase
-
Latela mokgwa wa goja dijo tse phepa
KALAFI YA GOUT
-
Gantsi ngaka e dirisa kalafi ya diokobatsi tse di thibelang borurugo.
-
Fa bolwetse bo tlhasela gangwe le gape gotsa bole maswe thata ngaka o tla gofa allopurinol. E thusa go thibela go koelana ga uric acid.


text:
KGAOLO YA BOSOMEAMABEDITHARO
O ne A Ithuta go Itshwarela mo go Mong wa Gagwe
1. Nako e e utlwisang botlhoko go gaisa mo botshelong jwa ga Petere e ka tswa e ne e le efe?
PETERE o ne a se kitla a lebala nako eo e e utlwisang botlhoko ya fa ene le Jesu ba ne ba lebanya difatlhego. A tsela e Jesu a neng a mo lebile ka yone e ne e bontsha gore o swabile kgotsa o mo galefetse? Ga re a tlhomamisega ka seo; pego e e tlhotlheleditsweng e re bolelela fela gore “Morena a retologa a leba Petere.” (Luke 22:61) Mme tsela e Jesu a ileng a mo gebenya ka yone e ne ya bontsha Petere bomasisi jwa se a se dirileng. O ne a lemoga gore o dirile se Jesu a ileng a se bolelela pele, sone se a neng a ikana gore a ka se se dire—o ne a itatotse Mong wa gagwe yo o rategang. Petere o ne a welwa ke khutsafalo e kgolo, gongwe e ne ya nna letsatsi le le bosula go a gaisa otlhe mo botshelong jwa gagwe.
2. Ke thuto efe e Petere a neng a tshwanetse go ithuta yone, mme kgang ya gagwe e ka re solegela molemo jang?
2 Le fa go ntse jalo, boemo jo Petere a neng a le mo go jone bo ne bo ka baakanngwa. E re ka Petere a ne a na le tumelo e e nonofileng, o ne a sa ntse a na le tshono ya go baakanya diphoso tsa gagwe le go ithuta nngwe ya dithuto tse dikgolo tsa ga Jesu. Thuto eo e ne e amana le go itshwarela. Rotlhe re tlhoka go ithuta thuto eno, ka jalo a re boneng kafa Petere a ileng a e ithuta ka gone.
Monna yo o Neng a Tshwanetse go Ithuta go le Gontsi
3, 4. (a) Petere o ne a botsa Jesu potso efe, mme a ka tswa a ne a akantse eng? (b) Jesu o ne a bontsha jang gore Petere o tlhotlheleditswe ke moya o o neng o aname mo motlheng oo?
3 Mo e ka nnang dikgwedi di le thataro pelenyana kwa motseng wa gaabo Petere wa Kaperenama, Petere o ne a tla kwa go Jesu mme a mmotsa jaana: “Morena, morwarre o tshwanetse go nteofela makgetlo a le kae gore ke mo itshwarele? Go fitlha go makgetlo a le supa?” Gongwe Petere o ne a akanya gore o pelotshweu. Tota e bile baeteledipele ba bodumedi ba motlha oo ba ne ba ruta gore motho o tshwanetse go itshwarela yo mongwe makgetlo a le mararo fela! Jesu o ne a mo araba a re: “E seng, go fitlha go makgetlo a le supa, mme, go fitlha go makgetlo a le masome a supa le bosupa.”—Math. 18:21, 22.
4 A Jesu o ne a raya gore Petere o tshwanetse go bala diphoso tsotlhe tse motho a mo diretseng tsone? Nnyaa, go na le moo, fa a fetola makgetlo a le supa a ga Petere go nna makgetlo a le 77, o ne a raya gore lorato 1 Bakor. 13:4, 5) Jesu o ne a bontsha Petere gore o ne a tlhotlheleditswe ke moya wa go nna peloethata le wa go sa itshwarele o o neng o aname mo motlheng oo, wa go bala gore o itshwarela motho ga kae jaaka e kete o kwala molato wa gagwe mo bukeng ya dikoloto. Le fa go ntse jalo, ba ba batlang go etsa Modimo ba tshwanetse go iketleeletsa go itshwarela ba bangwe gantsi ka mo go ka kgonegang ka gone.—Bala 1 Johane 1:7-9.lo dira gore re se ka ra baya palo e re tshwanetseng go itshwarela ba bangwe ka yone. (
5. Gantsi ke leng re bonang botlhokwa jwa go itshwarela?
5 Petere ga a ka a ngangisana le Jesu. A mme gone thuto ya ga Jesu e ile ya mo ama? Ka dinako tse dingwe re bona botlhokwa jwa go itshwarela fa le rona re tlhoka gore ba bangwe ba re itshwarele. Jaanong a re tlotleng ka ditiragalo tse di neng tsa direga pele ga loso lwa ga Jesu. Mo diureng tseo tse di thata, Petere o ne a dira diphoso di le dintsi tse Mong wa gagwe a neng a tlhoka go mo itshwarela tsone.
Jesu O ne A Itshwarela Petere ka Makgetlo a le Mantsi
6. Petere o ne a dira eng fa Jesu a ne a ba ruta go nna boikokobetso, mme Jesu o ne a mo tshwara jang?
6 E ne e le maitseboa a a sa lebalesegeng—bosigo jwa bofelo jwa botshelo jwa ga Jesu mo lefatsheng. Jesu o ne a sa ntse a na le dilo di le dintsi go di ruta baaposetoloi ba gagwe—ka sekai, thuto ka ga boikokobetso. O ne a ba tlhomela sekao sa go nna boikokobetso ka go ba tlhapisa dinao, e leng tiro e e neng e dirwa ke batlhanka ba maemo a a kwa tlase. Kwa tshimologong Petere o ne a botsa Jesu gore a o tlile go mo tlhapisa dinao. Go tswa foo, o ne a gana gore Jesu a mo tlhapise dinao. Morago ga moo, Petere o ne a pateletsa Jesu gore a se ka a mo tlhapisa dinao fela mme a mo tlhapise diatla le tlhogo! Jesu ga a ka a mo felela pelo, go na le moo, o ne a bua le ene a ritibetse mme a mo tlhalosetsa botlhokwa le bokao jwa se a neng a se dira.—Joh. 13:1-17.
7, 8. (a) Petere o ile a leka bopelotelele jwa ga Jesu ka ditsela dife tse dingwe? (b) Jesu o ne a tswelela a bontsha jang bopelonomi le moya wa go itshwarela?
7 Moragonyana fela ga foo, Petere o ne a leka bopelotelele jwa ga Jesu gape. Baaposetoloi ba ne ba simolola go ngangisana ka gore ke mang mo go bone yo mogolo mme Petere o ne a nna le seabe mo tiragalong eo e e tlhabisang ditlhong e e bontshang boikgogomoso. Le fa go ntse jalo, Jesu o ne a ba kgalemela ka bopelonomi mme a ba akgolela dilo tse di molemo tse ba ileng ba di dira; ba ile ba bontsha go ikanyega mo go Mong wa bone. Mme gone, o ne a bolelela pele gore botlhe ba ne ba tla mo tlogela. Petere o ne a re ene ga a kitla a tlogela Jesu, tota le fa a ka lebana le loso. Le fa go ntse jalo, Jesu o ne a bolelela pele gore mo go jone bosigo joo, pele mokoko o lela gabedi, Petere o tla bo a itatotse Mong wa gagwe makgetlo a le mararo. Petere ga a ka a ganetsa fela se Jesu a neng a se bua mme gape o ile a bo a ipelafatsa ka gore o tla ikanyega go feta baaposetoloi ba bangwe botlhe!—Math. 26:31-35; Mar. 14:27-31; Luke 22:24-28; Joh. 13:36-38.
8 A jaanong Jesu o ne a le gaufi le go felela Petere pelo? Tota le mo nakong eo e e thata, Jesu o ne a tlhomile mogopolo mo dinonofong tse Luke 22:32) Mafoko ano a bontsha gore Jesu o ne a tlhomamisegile gore Petere o tla ikwatlhaela phoso ya gagwe mme a boe a dire kabelo ya gagwe ka boikanyegi. Ruri o ne a le pelonomi e bile a na le moya wa go itshwarela!di molemo tsa baaposetoloi ba gagwe ba ba sa itekanelang. O ne a itse gore Petere o tla mo itatola, mme gone Jesu o ne a re: “Ke go diretse mokokotlelo gore o se ka wa felelwa ke tumelo; le wena, fa fela o sena go boa, nonotsha bakaulengwe ba gago.” (
9, 10. (a) Petere o ne a tlhoka go kgalemelelwa eng fa ba le kwa tshimong ya Gethesemane? (b) Diphoso tsa ga Petere di re gopotsa eng?
9 Moragonyana kwa tshimong ya Gethesemane, Petere o ne a tshwanelwa ke go kgalemelwa makgetlo a le mmalwa. Jesu o ne a kopa gore Petere, Jakobe le Johane ba nne ba disitse fa ene a ntse a rapela. O ne a hutsafetse thata mme a tlhoka go engwa nokeng, le fa go ntse jalo, Petere le ba bangwe ba ne ba nnela go robala. Jesu o ne a tlhaloganya lebaka la go bo ba robetse mme a ba itshwarela, ke gone ka moo a ileng a re: “Gone, moya o tlhaga, mme nama yone e bokoa.”—Mar. 14:32-41.
10 Go ise go ye kae, go ne ga goroga segopa sa batho, ba tshotse dirumola mme ba tlhometse ka ditšhaka le melamu. Jaanong eno e ne e le nako ya go nna kelotlhoko le go dira dilo ka botlhale. Le fa go ntse jalo, Petere ga a ka a senya nako, o ne a kgatikanya tšhaka gaufi le tlhogo ya ga Maleko, mongwe wa batlhanka ba moperesiti yo mogolo mme a mo kgaola tsebe. Jesu o ne a kgalemela Petere a ritibetse, a fodisa tsebe ya ga Maleko, mme a tlhalosa molaomotheo o o sa ntseng o kaela balatedi ba gagwe le gompieno wa go se dire thubakanyo. (Math. 26:47-55; Luke 22:47-51; Joh. 18:10, 11) Petere o ne a setse a dirile diphoso di le dintsi tse di neng di tlhoka gore Mong wa gagwe a mo itshwarele. Diphoso tsa gagwe di re gopotsa gore rotlhe re kgotšwa makgetlo a le mantsi. (Bala Jakobe 3:2.) Ke mang mo go rona yo letsatsi le letsatsi a sa tlhokeng gore Modimo a mo itshwarele? Le fa go ntse jalo, Petere o ne a tlile go nna le bosigo jo boleele. O ne a sa ntse a tlile go dira diphoso tse dingwe gape tse di masisi.
Phoso e Kgolo e Petere a Ileng a e Dira
11, 12. (a) Petere o ne a bontsha jang gore o pelokgale fa Jesu a sena go tshwarwa? (b) Ke ka tsela efe Petere a ileng a palelwa ke go dira se a neng a ipolela gore o tla se dira?
11 Jesu o ne a bolelela segopa seo sa batho gore fa e le gore ba batla ene, ba tlogele baaposetoloi ba gagwe ba tsamaye. Petere o ne a lebile a sa kgone go dira sepe fa segopa seo se tshwara Jesu. Morago ga moo, o ne a tshaba fela jaaka baaposetoloi ba bangwe.
12 Petere le Johane ba ka tswa ba ile ba ema gaufi le ntlo ya ga Anase, yo e kileng ya bo e le Moperesiti yo Mogolo, e leng ntlo e Jesu a neng a isiwa kwa go yone pele gore a ye go botsolodiwa. Fa ba isa Jesu kwa lefelong le lengwe, Petere le Johane ba ne ba ba sala morago ba tsamaela “kgakajana.” (Math. 26:58; Joh. 18:12, 13) Petere e ne e se legatlapa. Ruri go ne ga tlhokega bopelokgale jo bo seng kana ka sepe gore a sale segopa seo morago. Segopa seo se ne se tlhometse mme Petere o ne a setse a gobaditse mongwe wa bone. Le fa go ntse jalo, fano Petere ga a bontshe lorato lo lo ikanyegang lo a neng a ipolela gore o na le lone—go ikemisetsa go swa le Mong wa gagwe fa go tlhokega.—Mar. 14:31.
13. Tsela e le nngwe fela ya go latela Keresete ka botlalo ke efe?
13 Fela jaaka Petere, gompieno batho ba le bantsi ba batla go latela Keresete ba le “kgakajana”—ka tsela e e ka se kang ya lemogiwa ke ope. Mme fela jaaka Petere a ile a kwala moragonyana, tsela e le nngwe fela ya go latela Keresete ka botlalo ke ka go nna gaufiufi le ene ka mo re ka kgonang ka gone, re etsa sekao sa gagwe mo dilong tsotlhe, go sa kgathalasege ditlamorago tsa seo.—Bala 1 Petere 2:21.
14. Petere o ne a tsamaisa nako jang mo bosigong jo Jesu a neng a sekisiwa mo go jone?
14 Petere o ne a sala Jesu morago a le kelotlhoko go fitlha ba goroga kwa kgorong ya ntlo nngwe e kgolo kwa Jerusalema. E ne e le ntlo ya ga Kaiafase, moperesiti yo mogolo yo o neng a humile thata e bile a na le tlhotlheletso e kgolo mo setšhabeng. Gantsi matlo a a ntseng jalo a ne a agiwa go dikologa lolwapa, mme kgoro e le kwa pele. Petere o ne a goroga fa kgorong mme ga a ka a letlelelwa go tsena. Johane, yo o neng a setse a tsene mo teng mme a itse moperesiti yo mogolo, o ne a tla go kopa motlhokomedi gore a bulele Petere. Go bonala Petere a sa ka a tsamaya le Johane; e bile ga a ka a leka go tsena mo ntlong gore a eme go bapa le Mong wa gagwe. O ne a nna mo lolwapeng, kwa batlhanka le badiredi bangwe ba neng ba ntse ba tsamaisa nako mo bosigong joo jo bo tsididi ka go ikomosa mo molelong o mogolo, a ntse a lebile fa basupi ba maaka ba ba supang kgatlhanong le Jesu ba ntse ba tsena ba tswa fa tsheko e ntse e tsweletse mo teng.—Mar. 14:54-57; Joh. 18:15, 16, 18.
15, 16. Tlhalosa gore boporofeti jwa ga Jesu jwa gore Petere o tla mo itatola gararo bo ne jwa diragadiwa jang.
15 E re ka molelo oo o ne o dira gore go nne lesedi, mosetsana yo o neng a buletse Petere kgoro o ne a kgona go mmona sentle. O ne a mo lemoga. Mme a bua jaana a mo latofatsa: “Le wena o ne o na le Jesu wa Mogalalea!” E re ka Petere a ne a sa lebelela seo, o ne a itatola a re ene ga a itse Jesu—le gore ga a tlhaloganye se mosetsana yoo a buang ka sone. O ne a ya go ema gaufi le kgoro, a leka go iphitlha gore batho ba se ka ba mmona, le fa go ntse jalo, mosetsana yo mongwe o ne a mo lemoga mme a re: “Monna yono o ne a na le Jesu wa Monasaretha.” Petere o ne a ikana a re: “Ga ke itse monna yono!” (Math. 26:69-72; Mar. 14:66-68) Gongwe fa Petere a sena go itatola Jesu lekgetlo la bobedi o ne a utlwa mokoko o lela, mme o ne a iteegile tsebe jaana mo a neng a sa gopole boporofeti jo Jesu a neng a bo buile diura di le mmalwa pele ga foo.
16 Nakwana morago ga moo, Petere o ne a ntse a leka ka natla gore batho ba se ka ba mo lemoga. Mme setlhopha sa batho ba ba neng ba eme go dikologa lolwapa se ne sa atamela. Mongwe wa bone e ne e le wa losika lwa ga Maleko, motlhanka yo Petere a ileng a mo gobatsa. O ne a raya Petere a re: “Ke go bone kwa tshingwaneng le ene, a ga go jalo?” Petere o ne a ikutlwa a patelesega go ba tlhomamisetsa gore ba fositse. Ka jalo, o ne a ikana, a bua phatlalatsa gore a hutsiwe fa e le gore o bua maaka. Leo Joh. 18:26, 27; Mar. 14:71, 72.e ne e le lekgetlo la boraro a itatola Jesu. Fela fa a sena go bua, ke fa mokoko o lela—e le lekgetlo la bobedi Petere a o utlwa mo bosigong joo.—
17, 18. (a) Petere o ne a itshwara jang fa a lemoga kafa a utlwisitseng Mong wa gagwe botlhoko thata ka gone? (b) Petere a ka tswa a ne a akanya eng?
17 Jesu o ne a sa tswa go ema mo mathuding a a lebaganeng le lolwapa. Jaaka go tlhalositswe kwa tshimologong ya kgaolo eno, ka yone nako eo, ene le Petere ba ne ba lebanya difatlhego. Petere o ne a lemoga kafa a utlwisitseng Mong wa gagwe botlhoko thata ka gone. Mme a tswa mo lolwapeng, pelo ya gagwe e rotha madi fa a akanya se a se dirileng Mong wa gagwe. O ne a leba kwa mebileng ya motse, a boneseditswe tsela ke ngwedi o o tletseng o o neng o tloga o kotlomela. O ne a itshekile dikeledi. A sa bone le fa a tsamayang teng. Mme o ne a thubega ka selelo.—Mar. 14:72; Luke 22:61, 62.
18 Fa motho a sena go lemoga bomasisi jwa phoso e a e dirileng, go motlhofo go akanya gore boleo jo a bo dirileng bo maswe thata mo a ka se kang a itshwarelwa. Gongwe Petere o ne a akanya gore Jesu ga a kitla a mo itshwarela. A go ne go ntse jalo?
A Petere O ne A ka Se Itshwarelwe?
19. Petere o tshwanetse a bo a ne a ikutlwa jang ka phoso e a e dirileng, mme gone re itse jang gore ga a ka itlhoboga?
19 Petere o tshwanetse a bo a ile a utlwa botlhoko le go feta mo letsatsing le le latelang fa a bona se se diragaletseng Jesu. Ruri o tshwanetse a bo a ile a ikgalefela tota fa mo thapameng eo Jesu a swa a sena go tlhokofadiwa ka diura di le dintsi! Petere o tshwanetse a bo a ile a hutsafala fa a ntse a gopola kafa a ileng a okeletsa Mong wa gagwe kutlobotlhoko ka gone mo letsatsing leo la gagwe la bofelo mo lefatsheng. Le fa gone Petere a ne a hutsafetse thata jalo, ga a ka a itlhoboga. Re itse seno ka gonne Baebele ya re go ise go ye kae o ne a kopane gape le barutwa ba bangwe. (Luke 24:33) Ga go pelaelo gore baaposetoloi botlhe ba ne ba ikwatlhaela tsela e ba neng ba itshwara ka yone mo bosigong joo jo bo thata, ka jalo ba ne ba gomotsana.
20. Re ka ithuta eng mo go Petere ka nako ya fa a ne a dira tshwetso e e botlhale?
20 Jaanong re bona Petere a dira nngwe ya ditshwetso tse di botlhale. Fa motlhanka wa ga Jehofa a dira sotlhe se a ka se kgonang go baakanya phoso e a e dirileng, Modimo a ka mo itshwarela, go sa kgathalesege gore phoso eo e masisi go le kana kang. (Bala Diane 24:16.) Petere o ne a bontsha gore tota o na le tumelo ka go ya go kopana le bakaulengwe ba gagwe le fa a ne a tshwenyegile mo maikutlong. Fa motho a kgobegile marapo kgotsa a ikwatlhaela sengwe, a ka nna a batla go nna a le nosi, mme go dira jalo go kotsi. (Dia. 18:1) Go ka nna molemo gore o atamalane le badumedikawena gore o nne gape le nonofo e o e tlhokang go direla Modimo.—Baheb. 10:24, 25.
21. E re ka Petere a ne a na le barutwa ba bangwe, o ne a utlwa dikgang dife?
21 E re ka Petere a ne a na le bakaulengwe ba gagwe, o ne a utlwa pego e e tshosang ya gore mmele wa ga Jesu ga o yo mo lebitleng. Petere le Johane ba ne ba tabogela kwa lebitleng le Jesu a neng a fitlhilwe mo go lone le ba neng ba itse kgoro ya lone e tswetswe. Johane, yo go bonalang e ne e le ene yo mmotlana, o ne a goroga pele. Fa a bona kgoro ya lebitla e butswe, o ne a etsaetsega. Petere ene ga a ka a dira jalo. Le fa a ne a fegetswe ka gonne a ne a tla a tabogile, o ne a tlhamalalela kwa lebitleng. Le ne le le lolea!—Joh. 20:3-9.
22. Ke eng se se neng sa nyeletsa khutsafalo le dipelaelo tsotlhe tsa ga Petere?
22 A Petere o ne a dumela gore Jesu o tsositswe mo baswing? E seng kwa tshimologong, tota le fa basadi ba ba ikanyegang ba ne ba mmegela gore baengele ba ne ba bonala kwa go bone go ba itsise gore Jesu o tsositswe mo baswing. (Luke 23:55–24:11) Mme kwa bofelong jwa letsatsi leo, khutsafalo ya ga Petere le dipelaelo tsa gagwe di ne di fedile. Jesu o ne a tshela mme jaanong e le sebopiwa se se maatla sa moya! O ne a iponatsa mo baaposetoloing botlhe ba gagwe. Le fa go ntse jalo, pele ga moo o ne a iponatsa kwa go Petere a le nosi. Mo letsatsing leo baaposetoloi ba ne ba re: “Ammaaruri Morena o tsositswe mme o bonetse kwa go Simone!” (Luke 24:34) Moragonyana moaposetoloi Paulo le ene o ne a kwala ka letsatsi leo le le gakgamatsang le Jesu ‘a neng a bonala mo go Kefase, go tswa foo mo go ba ba lesome le bobedi.’ (1 Bakor. 15:5) Maina a mangwe a ga Petere ke Kefase le Simone. Jesu o ne a bonala kwa go ene mo letsatsing leo—ka nako eo Petere o ne a le nosi.
Petere o ne a dira diphoso di le dintsi tse Mong wa gagwe a neng a tlhoka go mo itshwarela tsone, mme ke mang mo go rona yo o sa tlhokeng go itshwarelwa letsatsi le letsatsi?
23. Ke eng fa gompieno Bakeresete ba ba welang mo boleong ba tshwanetse go gopola kgang ya ga Petere?
23 Baebele ga e bue sepe ka nako eo e e amang maikutlo ya fa Jesu le Petere ba kopana gape. Ke Jesu le Petere fela ba ba itseng. Akanya kafa Petere a neng a amegile maikutlo ka gone fa a bona Morena wa gagwe yo o rategang a tshela gape mme a nna le tshono ya go mo tlhalosetsa kafa a utlwileng botlhoko le kafa a ikwatlhayang ka gone. Se a neng a se tlhoka go feta le fa e le eng, e ne e le gore a itshwarelwe. Ga go pelaelo gore Jesu o ne a mo itshwarela a gololesegile. Gompieno Bakeresete ba ba welang mo boleong ba tshwanetse go gakologelwa se se neng sa diragalela Petere. Le ka motlha ga re a tshwanela go akanya gore Modimo ga a ka ke a re itshwarela. Jesu o ne a etsa Rraagwe, yo ‘o tla itshwarelang ka tsela e kgolo.’—Isa. 55:7.
Bosupi jo bo Oketsegileng Jwa Gore o Itshwaretswe
24, 25. (a) Tlhalosa gore go ne go ntse jang mo bosigong jo Petere a neng a ile go tshwara ditlhapi mo Lewatleng la Galalela. (b) Petere o ne a itshwara jang fa Jesu a dira kgakgamatso mo mosong wa letsatsi le le latelang?
24 Jesu o ne a laela baaposetoloi ba gagwe gore ba ye kwa Galalea kwa a neng a tla kopana gape le bone gone. Fa ba goroga, Petere o ne a ya go tshwara ditlhapi mo Lewatleng la Galalea. Ba bangwe ba le mmalwa ba ne Math. 26:32; Joh. 21:1-3.ba tsamaya le ene. Petere o ne a iphitlhela gape a le mo letsheng le a neng a tle a fetse nako e ntsi a le mo go lone pele a nna molatedi wa ga Jesu. E re ka e kile ya bo e le motshwaraditlhapi, dilo tse a neng a di bona le tse di neng di direga fa a ile go tshwara ditlhapi kwa letsheng, e tshwanetse ya bo e ne e le tse a di itseng e bile di mo gomotsa. Banna bano ga ba a ka ba tshwara sepe bosigo joo jotlhe.—
25 Mme ka masa ba ne ba utlwa mongwe a ba bitsa a le kwa lotshitshing mme a ba raya a re ba latlhele matloa a bone ka fa letlhakoreng le lengwe la mokoro. Ba ne ba mo reetsa mme ba kgona go tshwara ditlhapi di le 153! Petere o ne a itse gore motho yoo ke mang. O ne a tlola mo mokorong mme a thuma a ya kwa lotshitshing. Fa ba le kwa lotshitshing, Jesu Joh. 21:4-14.o ne a naya ditsala tseno tsa gagwe tse di ikanyegang tlhapi e e besitsweng mo magaleng. O ne a tlhoma mogopolo mo go Petere.—
26, 27. (a) Ke tshono efe e Jesu a neng a e naya Petere makgetlo a le mararo? (b) Jesu o ne a bontsha jang gore o itshwaretse Petere ka botlalo?
26 Jesu o ne a botsa Petere gore a o rata Morena wa gagwe “go feta tseno”—go bonala a ne a supile ditlhapi tse dintsintsi tse ba neng ba di tshwere. A Petere o ne a tla rata kgwebo ya go tshwara ditlhapi go feta tsela e a neng a rata Jesu ka yone? Fela jaaka Petere a ile a itatola Morena wa gagwe gararo, jaanong Jesu o ne a mo naya tshono ya go tlhomamisa ka makgetlo a le mararo gore o a mo rata mme a bua fa pele ga ditsala tsa gagwe. Fa Petere a sena go dira jalo, Jesu o ne a mmolelela kafa a tshwanetseng go bontsha lorato loo ka gone: ka go dira gore tirelo e e boitshepo e tle pele ga dilo tsotlhe tse dingwe, a fudise, a nonotshe le go disa letsomane la ga Keresete, e leng balatedi ba Gagwe ba ba ikanyegang.—Luke 22:32; Joh. 21:15-17.
27 Ka jalo Jesu o ne a tlhomamisa gore ene le Rraagwe ba ne ba sa ntse ba tla dirisa Petere. O ne a tlile go nna le seabe sa botlhokwa mo phuthegong a kaelwa ke Keresete. Ruri jono ke bosupi jo bo tlhatswang pelo jwa gore Jesu o itshwarela ka botlalo! Ga go pelaelo gore Petere o ne a lebogela go bo Jesu a mo itshwaretse mme a ithuta mo phosong ya gagwe.
28. Ke ka tsela efe Petere a ileng a tshela go dumalana le leina la gagwe?
28 Petere o ne a dira kabelo ya gagwe ka boikanyegi ka dingwaga di le dintsi. O ne a nonotsha bakaulengwe ba gagwe fela jaaka Jesu a ne a mo laetse pele ga loso lwa Gagwe. Petere o ne a dira ka bopelotelele le bopelonomi fa a disa le go fudisa balatedi ba ga Keresete. Simone o ne a tshela go dumalana le leina le Jesu a neng a mo neile lone—Petere kgotsa Lefika—ka go nna le tumelo e e nonofileng, go ikanyega le go nna le tlhotlheletso e e molemo mo phuthegong. Bosupi jwa seo bo bonala mo makwalong a mabedi a a kgothatsang a Petere a neng a a kwala, a a neng a nna dibuka tsa botlhokwa tsa Baebele. Makwalo ao le one a bontsha gore Petere ga a ka a lebala thuto e a neng a e ithutile mo go Jesu ka go itshwarela.—Bala 1 Petere 3:8, 9; 4:8.
29. Re ka etsa jang tumelo ya ga Petere le boutlwelobotlhoko jwa Mong wa gagwe?
29 E kete le rona re ka ithuta thuto eo. A letsatsi le letsatsi re kopa Modimo gore a re itshwarele diphoso tse dintsi tse re di dirang? A re dumela gore Modimo o tla re itshwarela le gore boitshwarelo jwa gagwe bo na le maatla a go phimola maleo a rona? A le rona re itshwarela batho ba bangwe? Fa re dira jalo, re tla bo re etsa tumelo ya ga Petere—le boutlwelobotlhoko jwa Mong wa gagwe.


text:
Bala Dikgakololo
Tla ka baki
Hong Kong ga itsege thata ka selemo se se mogote gape le dipula.Matlhabaphefo a a agetsweng mo dikagong a siame thata gape o kare ditsidifatsi,bogolo jang mo mafelong a marekisetso a matona.Re rotloetsa batho go tlisa di baki,go apara mo teng ga dikago fa seemo sa loapi se ka fetloga.
Selemo mo Hong Kong se tlwaelesegile thata ka bokgola le dipula tsa dikgadima.Jaaka pula e ka na lobaka la houra,mme fela nna fela o ntse o ipaakanyeditse pula,bogolo jang fa ba tepo loapi ba thalosa fa go ka nna le kgonagalo ya pula mo letsatsing.Dikhukhu kgotsa diaparo tsa pula di tlwaelesegile,gantsi di ditona go di rwalarwala mme ebile di ka tlisa kgoreletso gareng ga batho ba ba mabapi,bogolo jang fa o tswa o tsena mo dikagong.Go nale hutshe e e rwalwang go thibela pula go go kolobetsa kgotsa diaparo tsa pula hela ke ngwe ya tse di botoka go ka aparwa fa motho a ntse a tsamaya a raletse pula le mo teng ga dikago!
Tsaya pasa ya gago ka nako tsotlhe
Tsweetswee! tsaya pasa ya gagao ka nako tshotlhe kgotsa sepe se ka go kayang mme se rurifadiswe ke molao,ka gore mapodise a Hong Kong ba nale tshwanelo ya go tlhola dipasa fa go tlhokafala mme ebile ba dira jalo ka nako tsotlhe.[1]
Mo maemelong a difofane a Hong Kong HKG:Dirisa maranyane a Intenete pele fa o tsenela kwa badiring ba tsa mesepele.
Maemelo a difofane a Hong Kong a nale maranyane a intenete a a dirisang WiFi a mahala.Re kgotlhatsa batho gore ba a dirise pele ba ka tsenele kwa badiring ba tsa mesepele,ka gore batho bangwe ba a dirisi fela mo mafelong a a sa letlelelweng.Banni ba tlhalosa gore go dingalo go dirisa maranyane a intenete mahala mo mafelong a sechaba ,ka jalo tlhola melaetsa ya gago fela fa o sena go tswa mo sefofaneng sa gago o bo o tsenela kwa o yang teng.
Ga go jwewe kgotsa go Nowa mo ditereneng gape le mo dibeseng
O itshware fa o le mo ditereneng le mo dibeseng! Go ja le go nwa ga go letlelelwe mo dipalamong ka bontsi tsa mosepele mo Hong Kong.Go roba melawana e go ka baka gore motho a lebiswe molato,le ntswa melawana e e sa papamadiwe mo go kalo fa e se fela tshenyo e e ka itsisiwe badiri.Go tlwaelelsegile gore batho ba bo ba ka go kopa ka botho gore o emise go jela dijo tsa gago mo dipalamong.
Ga go gogelwe mo dikagong (gape le kwa ntle!)
Hong Kong o papamaditse molao yo o sa letleleleng go gogela mo mafelong mangwe a go supilweng ka mokwalo mo mebileng e sale ka tshimolodiso ya simolola molao wa go thibela go gogela mo mafelong a a sa letlelelwang ka January a le bongwe ngwaga wa 2007.Ga gona ope motho yo tla gogang kgotsa go letlelelwa go tshwara motsoko o tshubilwe,peipi kana sepe se se gogegang mo mafelong a sa letlelelweng go gogela mo go one;barobi ba molao ba ka lebisiwa molato wa go duedisiwa selekanyo sa $1,500.[2]
Ka go tlaleletsa mo go se marekisetsong a a mo teng ga dikago jaaka marekisetso a a rekisang dijo,mafelo a marekisetso le diofisi go sa tswa go akaretswa le bo Mmadikolo go dirwa lefelo le sa gogelweng mo go lone (jaaka kwa go tla bong go tshwaretswe moletlo wa Wikimania 2013),mafelo a boikhutso (go sa akaretse mafelo a a faphegileng a a mo teng ga lefelo la boikhutso,fela jaaka ditlilo tsa sechaba tse di fa thoko ga tsela di beilwe sekao sa gore ga go gogelwe mo go one),gape le ditiriso tsa dipalamo tsa sechaba e sale ka phetlogo ya molao,go sa kgatlhalasege gore a o ka tswa o le mo teng ga dikago kgotsa kwa ntle.Mafelo a a go itlhabiswang phefo a marekisetso a dijo gape le dibara a a nang le dibeeletso tsa molora wa motsoko fa godimo ga tanka ya malele di dirisiwa thata ke bagogi ba motsoko jaaka lefelo la go tlila go gogela mo lefelong.
Kgweeletsa kwa molemeng
Re kgweeletsa kwa molemeng mo Hong Kong,eseng jaaka kwa dikgaolong tse dingwe tsa China le mafatshe a mangwe a mabapi,ka gore melawana ya tsela ya mo Hong Kong e tshwana le ya kwa Britain.Go tsenela ka kwa molemeng fa dipone tsa mosepele di tshubile bohibidu ga go letlelelwe mo Hong Kong,gore ba fitli ba tsela ba ba tlolang tsela fa makgabaganyong a dipone tsa mosepele ba seka ka tshwenyega ka dikoloi tse di tseneleng teng.
Ema ntheng ya moja
Fa o tsamaya ka di setepese ,o ka ele tlhoko gore go nale mola wa batho yo o emeng ka kwa mojeng mme go bo go nna le tsele ka fa melemeng.Go tlwaelesegile gore fa go nale motho yo sa ikutlweng go tsamaya mo di setepeseng o ka emela fa mojeng go fa ba ba fetlang tsela ya ba ba batlang go fetla mo molemeng,mo mafelong a mangwe go nale sesupo se se tla kayang gore motho o tshwanetse go ema fa kae kgotsa go tsamaela fa kae.Fa o sa eme fa molemeng,mongwe yo o itlhaganetseng o ka go kopa gore o mo sutlele kgotsa o tsamaele fa pele.
Ka jalo,gakologelwa gore ka nako tsotlhe:Tsamela ka fa molemeng,eme mo mojeng!
Tlhagiso ka seemo sa loapi se se sa iketlang
Basekaseki ba tsa tepo loapi ba Hong Kong ba nale go ka tlisa tlhagiso ka seemo sa loapi se se tla tlang le go go thusa go ipaakanyetsa phetlogo ya loapi mo oureng pele ga phetlogo eo.
Tsebe ya rona ya tsa tepo loapi Climate page e go neela kitso e e tlhapileng ka ditlhagiso tse di tseneletseng ka seemo sa loapi.Ditlhagiso tse di latelang ke tse di dirisiwang ka dikgwedi tsa selemo:
- Tlhagiso ka Pula ya Dikgadima
- Tlhagiso ka Phefo tsa Matsubutsubu
- Tlhagiso ka mogote o o kwa godimo
Fa tlhagiso e ntshiwa ,kitso e simolola go gasiwa,se se go letlelele gore o bone tlhagiso e gongwe le gongwe go sa kgatlhalasege gore o mo lefelong lefe.
Fa ditlhagiso dingwe di fiwa (jaaka tse , kgotsa sengwe se se kwa godimo),dikgwebo tsa sechaba le dipalamo tsa mesepele di ka nna tsa fokotsa go fa ditirelo mme tse dingwe di chaise ka bonako.Tlhagisega gore o seka wa siwa ke dipalamo tsa mesepele,ka gore di tla simolola go bereka fa ditlhagiso tsotlhe di sena go emisiwa.
Although regular cyclones and rainstorms rarely cause significant damage or loss of life in urban areas, you should always take extra caution if you're in the countryside or remote areas, particularly if you're near rivers. Should any emergency occur, stay in a safe place (preferably indoors or in permanent shelters) and call 999.
Footnotes
- ↑ This is required and enforced under Section 17C, Immigration Ordinance, Cap. 115, Laws of Hong Kong.
- ↑ Full details of statutory no smoking areas can be found here.


text:
Tswana
1. O simolola jaang mananeo a rona ka pabaletshego kgotsa go tshireletsego
Pele o simolola o tlhoka go dira dilo tse dingwe, go dira bonnete ba gore lenaneo la gago le siame mme o baakanye lefelo.
Fa o setse o lebeletse video le go buisa lokwalo, feleletsa ka dipotso go tlhola fa tlhologanya. O tlabe o kgona go boeletsa dipotso gantsi ntsi jaaka fa o batla go tswelela le go kaelwa ka dikarabo tse tshwanetseng. Fa o setse o feditse DIPOTSO TSOTLHE KA BORARO o tsweletse, Smartstarters ditla amogela lokwalo lwa go fetsa. Matlhogonolo ke ao! Fa o sokola, botsa mokatisi wa gago go thusa.
2. Maemo a tsela eo dirang ka yone mo lenaneo la bana banye mo nakong ya COVID-19
Go dira bonnete ba gore lenaneo le simolola le tsamaya ka pabaletshego le melao yotlhe ya COVID-19 mo lefelong, puso e tlhoka gore o dire melao yotlhe e tlhopegileng e ka thusang le go fokotsa bokotsi ba tshwaetso ya coronavirus.Puso e neelana ka tsela eo tlang go dira ka yone le tsela e tlhopegileng e supang tlhaloso ya melao e. Maemo a rona e tsela eo dirang ka yone mo lenaneo la bana banye mo nakong ya COVID-19 katiso e go thusa tlhaloganya tsotlhe le go itse seo o se dirang.
3. Go etlwaela lenaneo la gago mo go direng mmogo le COVID-19
Rotlhe re tshwanetse go etlwaetsa se, mo matshelong le mo ditirong tsa rano go dira bonnete ba thusa le go thibela tshwaetso ya Coronavirus le gonna o sireletsegile. Lenanoe la bana ba bannye le tshwanetse etlwaelwa go gonna le diphetogo tsa nako e tlhopegileng ya letsatsi le letsatsi le dithuto tse di matlhagatlhaga. Mokatisong o tla ithuta go etlwaetsa nako ya letsatsi le letsatsi ya lenaneo go dirisana le COVID-19. Fa o setse o lebeletse video le go buisa lokwalo, feleletsa ka dipotso go tlhola fa tlhologanya. O tlabe o kgona go boeletsa dipotso gantsi ntsi jaaka fa o batla go tswelela le go kaelwa ka dikarabo tse tshwanetseng. Fa o setse o feditse DIPOTSO TSOTLHE KA BORARO o tsweletse, Smartstarters ditla amogela lokwalo lwa go fetsa. Matlhogonolo ke ao! Fa o sokola, botsa mokatisi wa gago go thusa.


text:
Keledi 2
Motsadi a phela a ratharatha!
Motsadi wa ba batho a phela ka kutlobotlhoko!
Pelo ele makgasakgasa.
Dikarabo a phela a dibatla.
A felelwa ke maatla.
Mme wa batho a phela ka kutlobotlhoko!
A bua a le nosi a re, “O tshabe motho!”
O tlhagolele mookana wa gola wa go tlhaba
Matlhabisa kgala
Ngwana a motlhapaolla.
A leka go kgalema ngwana a itaola
A re, “Ngwanake se fetole banna jaaka borokgwana ba kafa gare.”
Ngwana a re, “O buang wena mosadimogolo o sa mphe madi.”
A rothisa keledi.
A tlhomoga pelo.
Kana ngwana o gaitse sepe!
Se ke botshelo!


text:
11Morena o ne a bitsa Moše, a bua nae a le mo Tenteng ya Boipontsho a re: 2“Bua le Baiseraele o ba ree o re: ‘E re fa mongwe wa lona a rata go tlisetsa Morena neo ya tlhabelo, gona lo tlise neo tsa tlhabelo tsa lona tse di tswang mo diruiweng, e bong mo dikgomong gongwe mo difutshaneng. 3Fa neo ya gagwe e le setlhabelo sa kgomo, a a tlise poo e e se nang bogole; a e ise kwa mojakong wa Tente ya Boipontsho gore a tle a natefele Morena.
4A be a bee letsogo mo tlhogong ya setlhabelo sa phiso; foo se tla lejwa ke Modimo ka kgatlhego mo boemong jwa gagwe, e le se se mmatlelang boitshwarelo.
5Jaanong a tlhabe poo fa pele ga Morena, mme bomorwa Arone, baperesiti, ba tlise madi, ba a kgatshe mo aletareng tikologong e e fa mojakong wa Tente ya Boipontsho. 6A be a bue setlhabelo sa phiso, a se kgaoganye dirwe. 7Mme bomorwa Arone moperesiti ba gotse molelo mo aletareng, ba rulaganye dikgong mo molelong. 8Bomorwa Arone baperesiti ba be ba rulaganye dirwe le tlhogo le lomipi mo godimo ga dikgong tse di mo molelong o o mo aletareng. 9Mme mala a yona le memomo ya yona a a di tlhatswe ka metsi, mme moperesiti a di fise tsotlhe mo aletareng, e le setlhabelo sa phiso, sa molelo, sa monko o o monate mo Moreneng.
10“ ‘Mme fa neo ya gagwe ya setlhabelo sa phiso e le ya difutshane, le fa e le ya dinku gongwe ya dipodi, a a tlise e tonanyana e e se nang bogole. 11A be a e tlhabe fa thoko ga aletare ntlheng ya bokone fa pele ga Morena, mme bomorwa Arone, baperesiti, ba kgatshe madi a yona mo aletareng tikologong. 12A be a e kgaoganye dirwe, mme moperesiti a di rulaganye mmogo le tlhogo ya yona le lomipi lwa yona mo godimo ga dikgong tse di mo molelong o o mo aletareng. 13Mme mala le memomo a a di tlhatswe ka metsi, mme a moperesiti a di tlise tsotlhe, a di fise mo aletareng, e le setlhabelo sa phiso sa molelo, sa monko o o monate mo Moreneng.
14“ ‘Mme fa neo ya gagwe ya setlhabelo sa phiso sa Morena e le ya dinonyane, gona a a tlise neo ya gagwe e le ya maphoi gongwe ya maebana. 15A moperesiti a e ise kwa aletareng, a e soke tlhogo, a e fise mo aletareng, mme madi a yona a a gamolele mo lotlhakoreng lwa aletare. 16A a tlose sejelo sa yona le diphafa tsa teng, a di latlhele fa thoko ga aletare ntlheng ya botlhabatsatsi mo felong ga molora. 17Jaanong a a e robe diphuka, mme a se ka a di kgaola, mme moperesiti a e fise mo aletareng mo godimo ga dikgong tse di mo molelong, e le setlhabelo sa phiso, sa molelo, sa monko o o monate mo Moreneng.


text: 1 Go ne go na le monna mongwe mo lefatsheng la Use yo leina la gagwe e neng e le Jobe.*+ E ne e le monna yo o siameng e bile a se na molato;+ o ne a boifa Modimo e bile a tlhoile se se bosula.+2 O ne a na le bana ba basimane ba le supa le bana ba basetsana ba le bararo.3 O ne a ruile dinku di le 7 000, dikamela di le 3 000, dikgomo di le 1 000 le ditonki* di le 500, e bile o ne a na le batlhanka ba le bantsi thata, mo e leng gore o ne a humile go feta batho botlhe ba Botlhaba.4 Mongwe le mongwe wa bomorwawe o ne a tle a dire mokete kwa ntlong ya gagwe ka letsatsi le a le tlhomileng.* Ba ne ba tle ba laletse bokgaitsadiabone ba bararo gore ba tle go ja le go nwa le bone.5 Fa malatsi a mokete a sena go feta otlhe, Jobe o ne a tle a laele gore ba ye go bidiwa gore a tle go ba phepafatsa fa pele ga Modimo. Go tswa foo, o ne a tsoga phakela thata a bo a ntshetsa mongwe le mongwe wa bone setlhabelo se se fisiwang.+ Gonne Jobe o ne a re: “Gongwe bomorwaake ba leofile e bile ba tlhapaditse Modimo mo pelong ya bone.” Jobe o ne a tle a dire jalo ka metlha.+6 Jaanong e ne ya nna letsatsi le bomorwa Modimo wa boammaaruri*+ ba neng ba tsena ba tla go ema fa pele ga ga Jehofa+ ka lone, Satane+ le ene o ne a tsena kwa go bone.+7 Foo Jehofa o ne a botsa Satane a re: “O tswa kae?” Satane o ne a araba Jehofa jaana: “Ke ne ke ile go kgarakgatshega mo lefatsheng le go tsamayatsamaya mo go lone.”+8 Mme Jehofa o ne a botsa Satane a re: “A o etse tlhoko* motlhanka wa me e bong Jobe? Ga go na ope yo o tshwanang le ene mo lefatsheng. Ke monna yo o siameng le yo o se nang molato,+ yo o boifang Modimo e bile a tlhoile se se bosula.”9 Foo Satane o ne a araba Jehofa a re: “A Jobe o boifa Modimo lefela?+10 A ga o a tlhoma legora le le sireletsang go dikologa+ ene le ba lelapa la gagwe le sengwe le sengwe se a nang le sone? O segofaditse tiro ya diatla tsa gagwe,+ e bile o dirile gore leruo la gagwe le oketsege thata.11 Mme jaanong, ntsha seatla sa gago mme o iteye sengwe le sengwe se a nang le sone, mme ruri o tla go tlhapatsa phatlalatsa.”12 Foo Jehofa o ne a raya Satane a re: “Tsamaya, dira sengwe le sengwe se o se batlang ka dilo tse a nang le tsone.* Mme gone, o se ka wa mo dira sepe!” Ka jalo, Satane o ne a tswa fa pele ga* ga Jehofa.+13 Jaanong mo letsatsing la fa bomorwawe le bomorwadie ba ne ba ja e bile ba nwa beine mo ntlong ya ga morwarraabone yo mogolo,+14 mongwe wa batlhokomedi ba ga Jobe o ne a tla kwa go Jobe a bo a re: “Dikgomo di ne di lema mme ditonki di ne di fula fa thoko ga tsone15 fa Baseba ba ne ba re tlhasela ba bo ba di tsaya, mme ba ne ba bolaya batlhanka ka tšhaka. Go falotse nna fela gore ke tle go go bolelela.”16 Fa a sa ntse a bua, go ne ga tla yo mongwe mme a re: “Molelo o o tswang kwa Modimong* o ne wa fologa kwa magodimong mme wa laila dinku le batlhanka! Go falotse nna fela gore ke tle go go bolelela.”17 Fa a sa ntse a bua, go ne ga tla yo mongwe mme a re: “Bakaladia+ ba ne ba ikgaoganya go nna mephato e meraro mme ba tlhasela dikamela ba bo ba di tsaya, mme ba ne ba bolaya batlhanka ka tšhaka. Go falotse nna fela gore ke tle go go bolelela.”18 Fa a sa ntse a bua, go ne ga tla yo mongwe gape mme a re: “Bomorwao le bomorwadio ba ne ba le mo ntlong ya ga morwarraabone yo mogolo ba ja e bile ba nwa beine.19 Ka tshoganyetso go ne ga tla phefo e kgolo e tswa kwa nageng, mme e ne ya itaya dikhona tse nnê tsa ntlo, mo e neng ya wela basha bano ba bo ba swa. Go falotse nna fela gore ke tle go go bolelela.”20 Foo Jobe o ne a ema mme a gagoganya seaparo sa gagwe a bo a beola moriri wa gagwe; go tswa foo o ne a wela fa fatshe a bo a ikoba21 mme o ne a re:“Ke dule mo popelong ya ga mmê ke sa apara,Mme ke tla boela gone ke sa apara.+Jehofa o neile,+ mme Jehofa o tsere.A leina la ga Jehofa le tswelele le bakwa.”22 Mo go seno sotlhe, Jobe ga a ka a leofa kgotsa a latofatsa Modimo a re o dirile sengwe se se phoso.*


text:
Dilo tse di lebelelwang fa go tlhomiwa balebedi (1-7)
Dilo tse di lebelelwang fa go tlhomiwa batlhanka ba bodiredi (8-13)
Sephiri se se boitshepo sa go ineela mo Modimong (14-16)
3 Fa monna a kgaratlhela go nna molebedi,+ o eletsa go dira tiro e e molemo.2 Ka jalo, molebedi ga a tshwanela go nna le se a ka tshwaiwang phoso ka sone, a nne le mosadi a le mongwe, a nne le mekgwa e mentle, a akanyetse dilo sentle,*+ a dire dilo ka thulaganyo, a amogele baeng,+ a itse go ruta,+3 e se letagwa,+ a sa rate ntwa,* a se tlhogoethata,+ a se manganga,+ a sa rate madi,+4 e le monna yo o okamelang* ba lelapa la gagwe sentle, a na le bana ba ba reetsang e bile ba itshwere sentle+5 (gonne fa monna a sa itse go okamela* ba lelapa la gagwe, o tla tlhokomela phuthego ya Modimo jang?),6 e se monna yo o sa tswang go sokologa+ gore a se ka a ikgogomosa mme a atlholwa ka katlholo e Diabolo a atlhotsweng ka yone.7 Mo godimo ga moo, o tshwanetse go buiwa bontle ke batho ba ba kwa ntle,*+ gore a se ka a kgobiwa* ke batho a bo a wela mo seraing sa ga Diabolo.8 Batlhanka ba bodiredi le bone ba tshwanetse go tsaya dilo masisi, ba se temepedi,* ba sa ineelele mo bojalweng, ba sa ipatlele madi le dithoto ka bopelotshetlha,+9 ba ngangatletse sephiri se se boitshepo sa tumelo ka segakolodi se se phepa.+10 Gape, a ba lekwe pele gore a ba a tshwanelega; go tswa foo e ka nna ya nna badiredi, e re ka ba se na se ba ka latofadiwang ka sone.+11 Basadi le bone ba tshwanetse go dira dilo ba tlhoafetse, ba sa senye batho maina,+ ba na le mekgwa e mentle, ba ikanyega mo dilong tsotlhe.+12 A motlhanka mongwe le mongwe wa bodiredi a nne le mosadi a le mongwe, a okamele bana ba gagwe le ba lelapa la ga gagwe sentle.13 Gonne banna ba ba direlang ka tsela e e siameng ba buiwa bontle e bile ga go na sepe se ba ka tshwaiwang phoso ka sone fa ba bua ka tumelo e ba nang le yone mo go Keresete Jesu.14 Ke go kwalela dilo tseno le fa ke solofela go tla kwa go wena mo bogautshwaneng,15 gore fa nka diega o bo o itse kafa o tshwanetseng go itshwara ka gone mo lelapeng la Modimo,+ e leng phuthego ya Modimo yo o tshelang, pilara le motheo wa boammaaruri.16 Eleruri, sephiri se se boitshepo sa go ineela mo Modimong se segolo: ‘Jesu o ne a nna motho,+ Modimo o ne a mmolela a siame fa a ne a mo direla mmele wa kwa legodimong gape,+ mme o ne a ya kwa baengeleng,+ ga rerwa ka ene mo ditšhabeng tse dingwe,+ lefatshe la dumela mo go ene, a amogelwa kwa legodimong+ a bo a galalediwa.’


text:
31Sengwe le sengwe se na le nako ya sona. Maikaelelo mangwe le mangwe a na le sebaka sa ona fa tlase ga legodimo.
2Go na le sebaka sa go tsalwa
le sebaka sa go swa;
sebaka sa go tlhoma le sebaka
sa go kumola tse di tlhomilweng;
3sebaka sa go bolaya
le sebaka sa go alafa;
sebaka sa go rutla
le sebaka sa go aga;
4sebaka sa go lela
le sebaka sa go tshega;
sebaka sa go hutsafala
le sebaka sa go bina;
5sebaka sa go latlha matlapa
le sebaka sa go phutha matlapa;
sebaka sa go tlamparela le sebaka
sa go katogana le go tlamparela;
6sebaka sa go batla
le sebaka sa go latlhegelwa;
sebaka sa go boloka
le sebaka sa go latlha;
7sebaka sa go gagola
le sebaka sa go roka;
sebaka sa go didimala
le sebaka sa go bua;
8sebaka sa go rata
le sebaka sa go tlhoa;
sebaka sa ntwa
le sebaka sa kagiso.
9Tse modiri o itapisang ka tsona di mo thusa eng? 10Ke bonye tshwenyego e Modimo o e neetseng bomorwa-batho gore ba itapise ka yona. 11O dirile sengwe le sengwe sentle ka nako ya sona. Le gona o tsentse bosakhutleng mo dipelong tsa bone. Fela batho ga ba kgone go lemoga tiro e Modimo o e dirang go tswa tshimologong go ya bokhutlong.
12Ke a itse gore ga go na tse di ba siametseng sentle, fa e se go itumela le go dira tse di molemo mo maphelong a bone.
13Le gona motho mongwe le mongwe, fa a ja, a nwa, a ja monate mo tapisegong yotlhe ya gagwe, ke neo ya Modimo.
14Ke a itse gore tsotlhe tse Modimo o di dirang di tla nna ka bosakhutleng. Ga di ka ke tsa okediwa le e seng go fokodiwa. Mme Modimo o dirile jalo gore batho ba tle ba o boife. 15Tse di leng teng ga di bolo go nna teng; tse di tla nnang teng di tla bo di kile tsa nna teng. Modimo o tla tsosa tse di fetileng.
16Le gona fa tlase ga legodimo ke bonye boikepo bo le mo felong ga tshiamo le tshiamololo e le mo felong ga molao. 17Ka ba ka gopola mo pelong ka re: “Modimo o tla atlhola mosiami le moikepi; gonne maikaelelo mangwe le mangwe le tiro nngwe le nngwe di na le sebaka sa tsona.” 18Ka ba ka akanya mo pelong ka re: “Ke ka ntlha ya bomorwa-batho gore Modimo o tle o ba leke, mme bone ba ipone, fa bone e le diphologolo ka fa ba ntseng ka teng.” 19Gonne tse di dirafalelang bana ba batho di dirafalela le diphologolo. Tatlhego ya bone e tshwana fela le ya tsone: Ba swa jaaka di swa. Mowa wa bophelo o le mongwe o mo go bone le mo go tsone. Ga go na sepe se motho o gaisang diphologolo ka sona. Gonne tsotlhe ke boithamako fela.
20Dilo tsotlhe di ya mo felong go le gongwe; tsotlhe di tswa mo leroleng, tsotlhe di boela mo leroleng.
21Ke mang yo o itseng gore mewa ya bana ba batho e tlhatlogela kwa godimo le gore mewa ya diphologolo e fologela kwa tlase mo lefatsheng?
22Ke lemogile gore ga go na lesego lepe le le phalang la motho yo o itumelelang ditiro tsa gagwe; gonne ke yona kabelo ya gagwe. Gonne ke mang yo o ka mo isang kwa o tla itumelelang teng tse di tla dirafalang morago ga gagwe?